tripathysagar/odia_wiki huggingface dataset:
ମହାସିଦ୍ଧ ପୂର୍ବରୁ ତାଙ୍କ ରଚିତ ଅନେକ ପୋଥିର ନାମ ତେଙ୍ଗୁର ପୋଥିରେ ଦେଖିବାକୁ ମିଳିଥାଏ । ସେ ଓଡ଼ିଶାରେ ଏକ ଓଡ଼ିଆ ପରିବାରରେ ଜନ୍ମଗ୍ରହଣ କରିଥିଲେ । ତରନାଥଙ୍କ ବିବରଣୀରେ ଲିପିବଦ୍ଧ ଅଛି ଯେ ବୁଦ୍ଧ ଦେବ ଭବିଷ୍ୟତ ବାଣୀ କରିଥିଲେ ଯେ କାହ୍ନୁପା ଉରୁବିଷ ବା ଓଡ଼ିଶା ଦେଶରେ ଜନ୍ମଗ୍ରହଣ କରିବେ । କେତେକଙ୍କ ମତରେ କାହ୍ନ ବା କୃଷ୍ଣପାଦ ଜଣେ ବିଶିଷ୍ଟ ବୌଦ୍ଧତାନ୍ତ୍ରିକ ଯୋଗୀ ଥିଲେ ଓ ସେ ସିଦ୍ଧ ଜାଳନ୍ଧରିପାଙ୍କ ଶିଷ୍ୟ ଥିଲେ । ସେ ୭୪ ଖଣ୍ଡ ପୋଥି ରଚନା କରିଥିଲେ ଓ ଜାତିରେ କାୟସ୍ଥ ଥିଲେ । । ତେବେ ସାଧନାମାଳାର ଲେଖକ ଡ. ବିନୟତୋଷ ଭଟ୍ଟାଚାର୍ଯ୍ୟ କାହ୍ନୁ ପାଙ୍କୁ ଜୁଲ୍ହାଜାତିର ଓ ଓଡ଼ିଆ ଭାଷୀ ବୋଲି ଅଭିହିତ କରିଅଛନ୍ତି । ଚଉରାଶି ସିଦ୍ଧ ପ୍ରାଚୀନ ଓଡ଼ିଆ ସାହିତ୍ୟରେ ଚଉରାଶି ସିଦ୍ଧାଚାର୍ଯ୍ୟର ବହୁଳ ଉଲ୍ଲେଖ ଦେଖିବାକୁ ମିଳିଥାଏ । ବିଶେଷ ଭାବରେ ସାରଳା ଓ ପଞ୍ଚସଖା କାଳରେ କାହ୍ନୁପା, ମଛେନ୍ଦନାଥ  (ମତ୍ସ୍ୟେନ୍ଦ୍ରନାଥ), ଲୁଇପା, ଶବରୀପା, ହାଡ଼ିପା ଓ ବିରୂପାଙ୍କ ନାମ ଉଲ୍ଲେଖଯୋଗ୍ୟ  ।
ସତୀ ପ୍ରଥା ନିଷେଧ ଅଧିନିୟମ, ୧୯୮୭ ଭାରତ ସରକାରଙ୍କ ପାର୍ଲିଆମେଣ୍ଟରେ ପାରିତ ଏକ ଅଧିନିୟମ । ତେବେ ପ୍ରଥମେ ଏହା ରାଜସ୍ଥାନ ସରକାରଙ୍କଦ୍ୱାରା ୧୯୮୭ ମସିହାରେ  "ସତୀ ନିଷେଧ ଆଇନ, ୧୯୮୭"  ନାମରେ ରାଜ୍ୟ ସରକାରଙ୍କଦ୍ୱାରା ଅଧିନିୟମିତ ହୋଇଥିଲା । ୧୯୮୮ ମସିହାରେ ଭାରତର ପାର୍ଲିଆମେଣ୍ଟରେ ପାରିତ ହେବା ପରେ ଏହା ସାରା ଭାରତରେ ଏକ ଅଧିନିୟମ ଭାବେ ଲାଗୁ ହେଲା । ଅଧିନିୟମ ସଂପର୍କରେ ଇଂରେଜ ଶାସିତ ଭାରତରେ ଯେଉଁ କେତୋଟି କୁତ୍ସିତ କୁସଂସ୍କାର ଭାରତରେ ପ୍ରଚଳିତ ଥିଲା ତନ୍ମଧ୍ୟରୁ ସତୀ ପ୍ରଥା ଅତ୍ୟନ୍ତ ଘୃଣ୍ୟ ତଥା ନିନ୍ଦନୀୟ । ଏହି ପ୍ରଥାରେ ସ୍ତ୍ରୀ ବଞ୍ଚି ଥାଉ ଥାଉ ଯଦି ସ୍ୱାମୀର ମୃତ୍ୟୂ ହୁଏ ତେବେ ସ୍ତ୍ରୀକୁ ସ୍ୱାମୀର ଚିତାଗ୍ନୀରେ ଝାସ ଦେବାକୁ କୁହାଯାଉଥିଲା । ଅନେକ ସ୍ଥଳରେ ସ୍ତ୍ରୀକୁ ଜୋର ଜବରଦସ୍ତ ମୃତ ସ୍ୱାମୀର ଚିତାଗ୍ନୀରେ ଜୀବନ୍ତ ଜାଳିଦିଆଯାଉଥିଲା । ଇଂରେଜଙ୍କ ଶାସନ କାଳରେ  " , 1829"  ବଳରେ ଏହି ପ୍ରଥାକୁ ନିଷେଧ କରାଯାଇଥିଲା । ତେବେ ସ୍ୱାଧୀନ ଭାରତରେ ୧୯୮୮ ମସିହାର ଏହି ଅଧିନିୟମ ବଳରେ ଏଭଳି କୁତ୍ସିତ ପ୍ରଥାରେ ପ୍ରତ୍ୟକ୍ଷ କିମ୍ବା ପରୋକ୍ଷ ଭାବେ ସାମିଲ ଥିବା ସମସ୍ତ ବ୍ୟକ୍ତି ବିଶେଷ ତଥା ଏହି ପ୍ରଥାକୁ ମହିମାମଣ୍ଡନ କରୁଥିବା ସମସ୍ତ୍ ବ୍ୟକ୍ତି ବିଶେଷଙ୍କ ପାଇଁ ଦଣ୍ଡ ବ୍ୟବସ୍ଥା ଥିଲା ।
ଟ୍ରାଇହେପ୍ଟାନଏନ  (ଇଂରାଜୀ ଭାଷାରେ ), ଡୋଜୋଲଭି ଏକ ବେପାର ନାମ, ହେଉଛି ଏକ ଔଷଧ ଯାହା ଲମ୍ବା-ଚେନ୍ ଫ୍ୟାଟି ଏସିଡ୍ ଅକ୍ସିଡେସନ ରୋଗମାନଙ୍କର  ଚିକିତ୍ସା ପାଇଁ ବ୍ୟବହୃତ ହୁଏ  । ଏଥିରେ ପାଇରୁଭେଟ କାର୍ବୋକ୍ସିଲେଜ ଅଭାବ ଏବଂ କାର୍ନିଟିନ୍ ପାମିଟଏଲଟ୍ରାନ୍ସଫ୍ରେଜ୍ ଅଭାବ ହୋଇଥାଏ । ଏହା ପାଟିରେ ଦିଆଯାଏ। ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ତରଳ ଝାଡ଼ା, ବାନ୍ତି ଏବଂ ଅଇ ଲାଗେ । ଅଗ୍ନାଶୟ ଅଭାବ ଥିବା ଅନ୍ତନଳୀରେ ମାଲଆବସର୍ପସନ ହୋଇପାରେ । ଏହା ଏକ ଉତ୍ପାଦିତ ମଧ୍ୟମ-ଚେନ୍ ଟ୍ରାଇଗ୍ଲିସେରାଇଡ୍ ଏବଂ କ୍ୟାଲୋରୀ ଏବଂ ଫ୍ୟାଟି ଏସିଡର ଉତ୍ସ ଅଟେ । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟ୍ରାଇହେପ୍ଟାନଏନ ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ଏହା ୟୁରୋପ କିମ୍ବା ବ୍ରିଟେନରେ ଅନୁମୋଦିତ ନୁହେଁ । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ୫୦୦ ମିଲି ପାଇଁ ଏହାର ମୂଲ୍ୟ ୫୬୦୦ ଡଲାର ଅଟେ ।
ମନୋଜ ପଟ୍ଟନାୟକ, ଓଡ଼ିଶାର ଜଣେ ଜଣାଶୁଣା ଅଭିନେତା ଓ ନାଟ୍ୟ ନିର୍ଦ୍ଦେଶକ । ସେ ଭୁବନେଶ୍ୱରଠାରେ ଥିବା  'ମନନ ନାଟ୍ୟ ସଂସ୍ଥା' ର ପ୍ରତିଷ୍ଠାତା । ସେ ସମ୍ପ୍ରତି ଭାରତ ସରକାରଙ୍କ ଗୀତ ଓ ନାଟକ ପ୍ରଭାଗର ପ୍ରୋଗ୍ରାମ ଇନ୍‍ଚାର୍ଜଭାବେ କାର୍ଯ୍ୟରତ ଅଛନ୍ତି । ତାଙ୍କୁ ୬ ମାସ ବୟସ ହୋଇଥିବା ସମୟରେ, ସେ ପ୍ରଥମକରି ମଞ୍ଚରେ ପାଦ ଥାପିଥିଲେ ଓ ନବମ ଶ୍ରେଣୀରେ ପଢ଼ିବା ଦିନରୁ ନାଟକରେ ନିର୍ଦ୍ଦେଶନା ଦେଇଆସୁଛନ୍ତି । ୨୦୧୪ ମସିହାରେ ସେ ରାଷ୍ଟ୍ରୀୟ ନାଟ୍ୟ ବିଦ୍ୟାଳୟର କାର୍ଯ୍ୟକ୍ରମ କମିଟି  (ରିପୋର୍ଟରି କମ୍ପାନୀ)ରେ ସ୍ଥାନ ପାଇଛନ୍ତି  । ପ୍ରଥମ ଓଡ଼ିଆଭାବେ ସେ ଏହି କମିଟିର ସଦସ୍ୟ ମନୋନୀତ ହୋଇଛନ୍ତି । ମଞ୍ଚ ନାଟକ ବ୍ୟତିତ, ସେ ବହୁ ଓଡ଼ିଆ ଚଳଚ୍ଚିତ୍ରରେ ମଧ୍ୟ ଅଭିନୟ କରିସାରିଛନ୍ତି ।
କୋଲିକ୍ୟାଲସିଫେରଲ  (ଇଂରାଜୀ ଭାଷାରେ ବା , ଅନ୍ୟ ନାମ ଜୀବସାର ଘ୩/ 3) ଏକ ପ୍ରକାର ଜୀବସାର ଘ   ଯାହା ଖାଦ୍ୟରେ ଓ ଖାଦ୍ୟ ଅନୁପୂରକରେ   ଥାଏ  । ଭିଟାମିନ ଡି ବା ଜୀବସାର ଘ ଅଭାବ ଜନିତ ରୋଗ ଯେପରିକି ରିକେଟ ଚିକିତ୍ସାରେ ଓ ପ୍ରତିଷେଧ ନିମନ୍ତେ ଏହା ଦିଆଯାଏ । ଫ୍ୟାମିଲିଆଲ ହାଇପୋଫସଫେଟିମିଆ  , ଅଳ୍ପ ରକ୍ତ କ୍ୟାଲସିଅମ   କରୁଥିବା ହାଇପୋପାରାଥାଇରଏଡିଜ୍ମ   ଓ ଫାଙ୍କୋନି ସିଣ୍ଡ୍ରୋମ   ରୋଗମାନଙ୍କରେ ମଧ୍ୟ ଏହା ଦିଆଯାଏ ।ଏହା ପାଟିରେ ଦିଆଯାଏ । ମାତ୍ରାଧିକ କୋଲିକ୍ୟାଲସିଫେରଲ ଦେଲେ ବାନ୍ତି, ଦୁର୍ବଳତା ଓ ମାନସିକ ଦ୍ୱନ୍ଦ୍ୱ ଜାତ ହୁଏ । ଏହା ବ୍ୟତୀତ ବୃକ୍‌କ ପଥର   ମଧ୍ୟ ଜାତ ହୋଇପାରେ । ନିର୍ଦ୍ଧାରିତ ମାତ୍ରାରେ ଦେଲେ ଗର୍ଭାବସ୍ଥାରେ ଏହା ନିରାପଦ ରହେ । ସାଂଘାତିକ ବୃକ୍‌କ ରୋଗ ଥିଲେ ଏହା କାମ ନକରିପାରେ । ଦେହରେ ଏହା ୧,୨୫-ଡାଇହାଇଡ୍ରୋକ୍ସିଭିଟାମିନ ଡିରେ  (1,25- ) ପରିବର୍ତ୍ତିତ ହୋଇ ଅନ୍ତନଳୀରୁ ଅଧିକ କ୍ୟାଲସିଅମ   ଅବଶୋଷଣ କରେ  । କେତେକ ପ୍ରକାରର ମାଛ  , ଛେନା ଓ ଅଣ୍ଡାରେ ଏହା ଥାଏ । କୋଲିକ୍ୟାଲସିଫେରଲ ପ୍ରଥମେ ସନ ୧୯୩୬ରେ ବର୍ଣ୍ଣନା କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ବିନା ପ୍ରେସକ୍ରିପସନରେ ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୩୦ ମି:ଲି ବୋତଲର କ୍ରୟ ମୂଲ୍ୟ ପ୍ରାୟ ୨.୧୪ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଚିକିତ୍ସାର ମୂଲ୍ୟ ୨୫ ଆମେରିକୀୟ ଡଲାରରୁ କମ୍ ଥାଏ । ଅନେକ ଦେଶରେ ଦୁଧ ଭଳି କେତେକ ଖାଦ୍ୟରେ କୋଲିକ୍ୟାଲସିଫେରଲ ମିଶାଯାଇଥାଏ ।
ସମ୍ଭାଲ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ମୋରଦବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସମ୍ଭାଲ ୨୮.୫୮୩୨ ଉତ୍ତର ଅକ୍ଷାଂଶ ଓ ୭୮.୫୬୬୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସମ୍ଭାଲ ସହରର ମୋଟ ଜନସଂଖ୍ୟା ୧୮୨୯୩୦ ଅଟେ । ସେଥି ମଧ୍ୟରୁ ୫୩.୧୭% ଜଣ ପରୁଷ ହୋଇଥିବା ବେଳେ ୪୬.୮୩% ଜଣ ନାରୀ ଅଟନ୍ତି । ସମ୍ଭାଲର ସାକ୍ଷରତା ହାର ୩୪.୯୫% ଅଟେ । ଏହା ଜାତୀୟ ହାରଠାରୁ ୨୯.୮୯% ପ୍ରତିଶତ ଅଧିକ ଅଟେ । ସେଥିରୁ ୨୧.୨୬% ପ୍ରତିଶତ ପୁରୁଷ ଓ ୧୩.୬୯% ନାରୀ ଅଟନ୍ତି । ୧୮.୦୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସମ୍ଭାଲର ସରକାରୀ ଭାଷା ଅଟେ ।
ହେମୁ ଗଦାଭି  ୪ ସେପ୍ଟେମ୍ବର ୧୯୨୯   ୨୦ ଅଗଷ୍ଟ ୧୯୬୫  ଜଣେ ଗୁଜରାଟି ଗାୟକ, ସଙ୍ଗୀତକାର, ଗୀତିକାର ଏବଂ ନାଟ୍ୟକାର ଥିଲେ । ସେ ଗୁଜରାଟର ସୌରାଷ୍ଟ୍ର ଅଞ୍ଚଳର ଲୋକଗୀତର ଜଣେ ପ୍ରତିପାଦକ ଥିଲେ । ପ୍ରାରମ୍ଭିକ ଜୀବନ ଓ ପରିବାର ସେ ୧୯୨୯ ମସିହାର ସେପ୍ଟେମ୍ବର ୪ ତରିଖରେ ଗୁଜରାଟର ସୁରେନ୍ଦ୍ରନଗର ଜିଲ୍ଲାର ସାୟଲାସ୍ଥିତ ଧଙ୍କଣିଆ ଗ୍ରାମରେ ଜନ୍ମଗ୍ରହଣ କରିଥିଲେ । ସେ ହରିବା ଗଦାଭିଙ୍କୁ ବିବାହ କରିଥିଲେ । ତାଙ୍କ ପୁଅ ବିହରିଦାନ ଗଦାଭି ମଧ୍ୟ ଜଣେ ଗାୟକ । ସେ ପିଲାଦିନରୁ ଲୋକଗୀତ ପ୍ରତି ଆକୃଷ୍ଟ ଥିଲେ ଏବଂ ୧୪ ବର୍ଷ ବୟସରେ ଶକ୍ତି ପ୍ରଭାବ କଳାମନ୍ଦିରରେ ୧୫ ଟଙ୍କା ଦରମାରେ କାମ କରିବା ଆରମ୍ଭ କରିଥିଲେ । ସେ ତାଙ୍କ ପ୍ରଥମ ନାଟକରେ ଭଗବାନ କୃଷ୍ଣଙ୍କ ଭୂମିକାରେ ଅଭିନୟ କରିଥିଲେ, ଯାହାକି ଦର୍ଶକମାନଙ୍କୁ ଆକୃଷ୍ଟ କରିଥିଲା । ଏହି ନାଟକରେ ସେ ତାଙ୍କର ପ୍ରତମ ଗୀତ  "ଗମଡୁ ମୁଜନେ ପ୍ୟାରେ ଗୋକୁଲ"  ଗାଇଥିଲେ । ଜାମ୍‌ନଗରରେ ସେ ରନକଦେବୀ ନାଟକରେ ମୁଖ୍ୟ ମହିଳା ଚରିତ୍ରରେ ଅଭିନୟ କରିଥିଲେ । ଧୀରେ ଧୀରେ ସେ ଚରଣ ସାହିତ୍ୟ ଶିକ୍ଷା କରିଥିଲେ ଏବଂ ନାଟକରେ ଅଭିନୟ ସହିତ ଲୋକଗୀତ ଗୁଡ଼ିକର ଗାନ ମଧ୍ୟ କରୁଥିଲେ । ୧୯୫୫ ମସିହା ପର୍ଯ୍ୟନ୍ତ ସେ ୱାଙ୍କନେର ଡ୍ରାମା କମ୍ପାନୀ ଏବଂ ରାଜକୋଟର ଚୈତନ୍ୟ ଡ୍ରାମ କମ୍ପାନୀରେ କାମ କରୁଥିଲେ । ପେଷା ୧୯୯୫ ମସିହାରେ ଗିଜୁଭାଇ ବ୍ୟାସ ଏବଂ ଚନ୍ଦ୍ରକାନ୍ତଭାଇ ଭଟ୍ଟ ହେମୁଙ୍କ ନାଟକ ଦେଖି ତାଙ୍କୁ ଆକଶବାଣୀକୁ ନିମନ୍ତ୍ରଣ କରିଥିଲେ ଏବଂ ସେ ଆକାଶବାଣୀ ରାଜକୋଟରେ ଜଣେ ତାନପୁରା ବାଦକ ଭାବରେ କାର୍ଯ୍ୟ କରିଥିଲେ । ସେହି ସମୟରେ ସେ ଜବରଛନ୍ଦ ମେଘନି ଏବଂ ଦୁଲା ଭୟ କାଗ ଆଦି ଶିଖିଥିଲେ ଏବଂ ଲୋକଗୀତ ରେକର୍ଡ଼ କରି ଆକାଶବାଣୀରେ ପ୍ରସାରଣ କରିଥିଲେ । ୧୯୬୨/୬୩ ମସିହାରେ କଲମ୍ବିଆ କମ୍ପାନୀଦ୍ୱାରା ହଲମାନ ମେ ଉଜାଲି ନାମକ ତାଙ୍କର ଏକ ଗୀତ ଆଲବମ୍ ମୁକ୍ତିଲାଭ କରିଥିଲା । ଏଚ୍ ଏମ୍‌ଭିଦ୍ୱାରା ଶିବାଜୀ ନୁ ହଲରଦୁ, ଆମେ ମାହିଯାରାରେ, ମୋରବି ନି ବାନିଯାନ୍ ନାମକ କିଛି ଆଲବମ୍ ମୁକ୍ତିଲାଭ କରିଥିଲା, ଯାହାକି ଗୁଜରାଟରେ ସେହି ସମୟରେ ଅନେକ ଲୋକପ୍ରିୟତା ପାଇଥିଲା । ଏହା ବ୍ୟତୀତ ସେ ସତ୍ୟାବାଦୀ ରାଜା ହରିଶ୍ଚନ୍ଦ୍ର ଏବଂ ପୃଥ୍ୱୀରାଜ ଚୌହାନ ଭଳି କିଛି ନାଟକରେ ଅଭିନୟ କରିଥିଲେ । ମୃତ୍ୟୁ : ୧୯୬୫ ମସିହାର ଅଗଷ୍ଟ ୩୦ ତାରିଖରେ ସେ ଆକାଶବାଣୀର ଏକ କାର୍ଯ୍ୟକ୍ରମ ପାଇଁ ରେକର୍ଡ଼ିଂ କରୁଥିବାବେଳେ ପଦ୍ଧାରିଠାରେ ରକ୍ତସ୍ରାବରେ ଶିକାର ହୋଇ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୩୬ ବର୍ଷ ବୟସ ହୋଇଥିଲା ।
ଆଇପିଏସ୍ ଦୁର୍ଗା ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିଜୟ କାଣ୍ଡୋଇ, ଯାହାକି ଭିଦିଶା କ୍ରାଫ୍ଟ ବ୍ୟାନରରେ ନିର୍ମିତ ହୋଇଥିଲେ । ଭରଦ୍ୱାଜ ପଣ୍ଡା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ରାଜା ଡି । ସଙ୍ଗୀତକାର ଗୁଡ୍‌ଲୀ ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୂର୍ଯ୍ୟମୟୀ ମହାପାତ୍ର । ସୁକାନ୍ତ ରଥ, ମହାପ୍ରସାଦ କର, ମଧୁମିତା ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୪ ଅପ୍ରେଲ ୨୦୨୩ରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ସୂର୍ଯ୍ୟମୟୀ ମହାପାତ୍ର - ଦୁର୍ଗା ସୁକାନ୍ତ ରଥ ମହାପ୍ରସାଦ କର ମଧୁମିତା ମହାନ୍ତି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲୀ ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ଶଶାଙ୍କ ଶେଖର, ଅସୀମା ପଣ୍ଡା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
କ୍ରୀଷ୍ଣା ପୁନିୟା  ଇଂରାଜୀ :    (ଜନ୍ମ ୦୫ ମଇ ୧୯୭୭) ଜଣେ ଭାରତୀୟ ଡିସ୍କସ ଥ୍ରୋଅର ଅଟନ୍ତି  । ସେ 11 ଅକ୍ଟୋବର 2010 ମସିହାରେ ଦିଲ୍ଲୀରେ ଆୟୋଜିତ ହୋଇଥିବା ରାଷ୍ଟ୍ର ମଣ୍ଡଳ ଖେଳର ଫାଇନାଲ ମ୍ୟାଚରେ ଡିସ୍କସ ପକାଇ 61.51 ମିଟରରେ ସ୍ୱର୍ଣ୍ଣ ପଦକ ଜିତିଥିଲେ । ଏହାପରେ 2011 ମସିହାରେ ଭାରତ ସରକାର ନାଗରିକ ସମ୍ମାନରେ ପଦ୍ମଶ୍ରୀ ପୁରସ୍କାର ଦେଇଥିଲେ । ବ୍ୟକ୍ତିଗତ ଜୀବନ ସେ ଜଣେ ଜାଟ ପରିବାରରୁ ଅଗ୍ରୋହା ହିସାର ହରିୟାଣାରୁ ଅଟନ୍ତି । ସେ 2000 ମସିହାରେ ରାଜସ୍ଥାନର ଚୂରୁ ଜେଲର ଗାଗବାସ ଗ୍ରାମର ବିରେନ୍ଦ୍ର ସିଂ ପୁନିୟାଙ୍କୁ ବିବାହ କରିଥିଲେ । ସେ ଜୟପୁରରେ ଭାରତୀୟ ରେଳରେ କାର୍ଯ୍ୟରତ ଅଟନ୍ତି । କ୍ରୀଷ୍ଣା ନିଜର ପାଠ ପଢ଼ା ସାଇକୋଲୋଜିରେ ଜୟପୁରରେ କରିଥିଲେ । ଖେଳ ଜୀବନ ସେ 2006 ମସିହାରେ ଦୋହା ଏସିୟାନ ଖେଳରେ କାଂସ୍ୟ ପଦକ ଜିତିଥିଲେ । ସେହି ସମୟରେ ସେ ଚୀନର ଏମୀନ ସିଂଗଙ୍କୁ ହରେଇଥିଲେ । କ୍ରୀଷ୍ଣା 46ତମ ଓପନ ନ୍ୟାସନାଲ} ଏଥଲେଟିକ୍ସ ଚମ୍ପିୟାନସିପରେ ସ୍ୱର୍ଣ୍ଣ ପଦକ ଜିତିଥିଲେ । ସେତେବେଳେ ତାଙ୍କର  (୬୦.୧୦ ମିଟର ଦୂର) ଥିଲା , ଯାହା ତାଙ୍କର ସବୁଠାରୁ ଭଲ ପ୍ରଦର୍ଶନ ଥିଲା  । 2008 ବିଞ୍ଜିଗ ଓଲିଓମ୍ପିକ ଖେଳରେ ସେ ଅଂଶଗ୍ରହଣ କରିଥିଲେ କିନ୍ତୁ ଫାଇନାଲ ପର୍ଯ୍ୟନ୍ତ ପହଞ୍ଚି ପାରିନଥିଲେ । 08 ମଇ 2012 ମସିହାରେ ସେ ନିଜ କ୍ୟାରିଅରର ସବୁଠାରୁ ଭଲ ପ୍ରଦର୍ଶନ କରି ୬୪.୭୬ ମିଟରରେ ହବାଇ, ସଂଯୁକ୍ତ ରାଷ୍ଟ୍ର ସଂଘରେ ବିଶ୍ୱ ରେକର୍ଡ ବନେଇଥିଲେ । 2010 ରାଷ୍ଟ୍ର ମଣ୍ଡଳ କ୍ରୀଷ୍ଣା ଭାରତର ପ୍ରଥମ ମହିଳା ଆଥେଲେଟିକ୍ସ ଅଟନ୍ତି ଯିଏ ରାଷ୍ଟ୍ରମଣ୍ଡଳ ଖେଳରେ ସ୍ୱର୍ଣ୍ଣ ପଦକ ଜିତିଥିଲେ , ଯାହା 2010 ମସିହାରେ ଦିଲ୍ଲୀରେ ଆୟୋଜିତ ହୋଇଥିଲା । ସେଥିରେ ସେ କ୍ଲିନ ସିପ କରିଥିଲେ । 2012 ଲଣ୍ଡନ ଓଲିଓମ୍ପିକ 2012 ମସହରେ ଲଣ୍ଡନରେ ହୋଇଥିବା ଓଲିଓମ୍ପିକରେ ମଧ୍ୟ କ୍ରୀଷ୍ଣା ଭଲ ପ୍ରଦର୍ଶନ କରିଥିଲେ । ଏଥିରେ ତାଙ୍କର ଭଲ ପ୍ରଦର୍ଶନ 63.62 ଥିଲା ।
କୋଶିସ୍  ହିନ୍ଦୀ :     , ଅନୁବାଦ   1972 ମସିହାରେ ନିର୍ମିତ ଏକ ହିନ୍ଦୀ ଫିଲ୍ମ । ଏଥିରେ ସଞ୍ଜିବ୍ କୁମାର ଓ ଜୟା ଭାଦୁରି ଅଭିନୟ କରିଥିଲେ ଓ ଗୁଲଜାର ଏହାର ନିର୍ଦ୍ଦେଶନା ଦେଇଥିଲେ । ଭାରତୀୟ ଫିଲ୍ମ ଇତିହାସରେ  " କୋଶିସ୍ " କୁ ଏକ ଅନବଦ୍ୟ ଫିଲ୍ମର ମାନ୍ୟତା ଦିଆ ଯାଇଥାଏ । ଏହାର ନାୟକା ଓ ନାୟିକା ସଂଜୀବ କୁମାର ଓ ଜାୟା ଭାଦୁରି ଏକ ମୁକ ଓ ବଧିର ଦମ୍ପତିର ଭୂମିକା ଅତି ପ୍ରକୃତିକ ଭାବରେ ଅଭିନୟ କରିଥିଲେ ଓ କାହାଣୀ ମଧ୍ୟ ଅତି ସଂବେଦନଶୀଳ ଥିଲା । ଉଭୟ ପଟି ଓ ପତ୍ନୀ ମୁକ ବଧିର ହେଲେ ମଧ୍ୟ ସଂଶରର ସବୁ ଅସୁବିଧା, ଦ୍ୱନ୍ଦ , ହତାଶାକୁ ସାମ୍ନା କରି ସେମାନେ କେବଳ ଆଶା ଓ ଦୃଢ଼ ଆତ୍ମବିଶ୍ୱାସଦ୍ୱାରା ସଫଳ ହେଇଥିଲେ । ସଂକ୍ଷିପ୍ତ କାହାଣୀ ଅସାଧାରଣ ପରିସ୍ଥିତିରେ ଅନାସହାନୁଭୂତି ଶୀଳ ସମାଜରେ କିଭଳି ଭାବରେ ସମ୍ମାନର ସହିତ ମଧ୍ୟ ବଞ୍ଚି ହେବ , ଏହି ଫିଲ୍ମର ମୁଖ୍ୟ ସମ୍ବାଦ ଥିଲା । ହଋ  ( ସଂଜୀବ କୁମାର ) ଓ ଆରତୀ  ( ଜାୟା ଭାଦୁରି ) ଉଭୟ ମୁକ ଓ ବଧିର  । ପରିଚୟ ହେଲା ପରେ ତାଙ୍କ ଭିତରେ ପ୍ରେମ ସମ୍ପର୍କ ପ୍ରସ୍ଫୁତିତ ହେଇଥିଲା ଓ ସେମାନେ ବିବାହ ବନ୍ଧନରେ ବାନ୍ଧି ଜୀବନ ବିତେଇବାକୁ ବାହାରିଲେ । କେବଳ ଆଶା , ବିଶ୍ୱାସ ଓ ଅନ୍ଧ ଥିବା ବୃଦ୍ଧ ନାରାୟଣ  ( ଓଁ ପ୍ରକାଶ )ଙ୍କ ସହାୟତାରେ ସେମାନେ ସବୁ ଅସୁବିଧା ସତ୍ତ୍ୱେ ଜୀବନ ଯାପନ କାଲେ  । ତାଙ୍କର ପ୍ରଥମ ଶିଶୁ ପୁତ୍ର , କାନୁ  ( ଆରତୀଙ୍କ ଭାଇ )ଙ୍କ ଲୋଭ ପାଇଁ ଅକାଳ ମୃତ୍ୟୁ ତାଙ୍କ ଦୁହିଙ୍କ ଜୀବନରେ ଅଶେଷ ଦୁଖ ଆଣିଦେଇଥିଲା  । ତେବେ ତଥାପି ହତାଶ ନ ହେଇ ସେମାନେ ଜୀବନ ସଂଗ୍ରାମରେ ଆଗେଇ ଚାଲି ଥିଲେ ଓ ସାଧାରଣ ପଟି ପତ୍ନୀଙ୍କ ପରି ସଫଳ ଜୀବନ ବିତେଇବାରେ ସଫଳ ହେଇଥିଲେ । । ଅଭିନୟ ସଂଜୀବ କୁମାର , ମୁକ ବଧିର ମୁଖ୍ୟ ଚରିତ୍ର ରେ ଜୟା ଭାଦୁରି ,ମିକ ବଧିର ପତ୍ନୀ ଭୂମିକାରେ ଓମ ଶିବପୁରୀ , ଅନ୍ଧ କକା ଭୂମିକାରେ ସୀମା କପୁର, ଶିକ୍ଷୟତ୍ରୀ ଭୂମିକାରେ ଆଶ୍ରାନୀ , ଆରତୀଙ୍କ ଦୁଷ୍ଟ ଭାଇ ହିସାବରେ ଦିନା ପାଠକ , ଆରତୀଙ୍କ ମା ଭୂମିକାରେ ସଙ୍ଗୀତ {{  ଗାୟକ  1 ସୋଜା ବାବା ମେରେ  1 ମହମ୍ମଦ ରଫି  2 ହମସେ ହେ ୱତନ‌ ହମାରା
ଭାଲସାର୍ଟାନ/ହାଇଡ୍ରୋକ୍ଲୋରୋଥିଆଜାଇଡ, ଅନ୍ୟମାନଙ୍କ ମଧ୍ୟରେ ଏକ ବ୍ୟବସାୟୀକ ନାକ କୋ-ଡିଭୋଭାନ, ଏକ ଔଷଧ ଯାହା ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ ଯେତେବେଳେ କେବଳ ଭାଲସାର୍ଟାନ ପର୍ଯ୍ୟାପ୍ତ ନୁହେଁ  ଏଥିରେ ଅଞ୍ଜିଓଟେନସିନ ରିସେପ୍ଟର ବ୍ଲକର ଶ୍ରେଣୀର ଭାଲସାର୍ଟାନ ଓ ଡାଇୟୁରେଟିକ ଶ୍ରେଣୀର ହାଇଡ୍ରୋକ୍ଲୋରୋଥିଆଜାଇଡ ଔଷଧ ଦ୍ୱୟର ଏକ ମିଶ୍ରଣ ଥାଏ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା ଏବଂ ମୁଣ୍ଡବିନ୍ଧା ହୋଇପାରେ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ଇଲେକ୍ଟ୍ରୋଲାଇଟ ଅସ୍ୱାଭାବିକତା ଏବଂ ଗ୍ଲୁକୋମା ଅନ୍ତର୍ଭୁକ୍ତ ହୋଇପାରେ  ଗର୍ଭାବସ୍ଥାରେ ଏହ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ  ୧୯୯୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ ସୁଦ୍ଧା ଏନଏଚଏସର ମୂଲ୍ୟ ୧.୮୫ ଅଟେ । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୪.୪୦ ଆମେରିକୀୟ ଡଲାର ଅଟେ । ୨୦୧୭ରେ ଏହା ଯୁକ୍ତରାଷ୍ଟ୍ରରେ ୧୩୩ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ପାଞ୍ଚ ଲକ୍ଷରୁ ଅଧିକ ପ୍ରେସକ୍ରିପସନ ରହିଥିଲା
କ୍ଷୀରୋଦ ପରିଡ଼ା  (ଜନ୍ମ ୨୧ ମାର୍ଚ୍ଚ ୧୯୫୬) ଜଣେ ଭାରତୀୟ ଓଡ଼ିଆ-ଭାଷୀ କବି, ଗାଳ୍ପିକ, ଅନୁବାଦକ , ପ୍ରାବନ୍ଧିକ ଓ ସଂପାଦକ  । ସେ ଓଡ଼ିଆ ପତ୍ରପତ୍ରିକାରେ ଦେଶବିଦେଶର ଜଣାଶୁଣା ଲେଖକମାନଙ୍କ କୃତିତ୍ୱ ଓ ବ୍ୟକ୍ତିତ୍ୱ ସଂପର୍କରେ ଫିଚର ରଚନା ନିମନ୍ତେ ଜଣାଶୁଣା । ନୋବେଲ ବିଜୟୀ କଥାକାରଙ୍କ ଆତ୍ମକଥନ ତାଙ୍କର ପ୍ରଥମ ଫିଚର ପୁସ୍ତକ ଓ ତାହା ନୋବେଲ ପୁରସ୍କାର ବିଜେତା ଲେଖକମାନଙ୍କ ଉପରେ ଆଧାରିତ । ତାଙ୍କ କବିତା ସଂକଳନ ମଧ୍ୟରେ ଆରୋହଣ, ସେଇ ସୁଦୂର ନଈ, ଶିଖା ଶିଖର ଏବଂ ନିଶିଦ୍ଧ ଇଲାକା ଆଦି ଅନ୍ୟତମ । ରବୀନ୍ଦ୍ରନାଥ ଠାକୁର, କୁଅଁର ନାରାୟଣ, ମହାଶ୍ୱେତା ଦେବୀ, ଇନ୍ଦିରା ଗୋସ୍ୱାମୀ, ଶଂଖ ଘୋଷ, ସୁନୀଲ ଗଙ୍ଗୋପାଧ୍ୟାୟ, କେଦାର ନାଥ ସିଂ, ୟୁ.ଆର. ଅନନ୍ତମୁର୍ତ୍ତି, ଡି. ଜୟକାନ୍ତନ, ମଙ୍ଗଳେଶ ଡବରାଲ, ସୁରଜିତ ପଟର, ଚନ୍ଦ୍ରଶେଖର କମ୍ବାରଙ୍କ ଭଳି ବିଶିଷ୍ଟ ଭାରତୀୟ ଲେଖକଙ୍କ ପୁରସ୍କାର ପ୍ରାପ୍ତ ରଚନାବଳୀକୁ ସେ ଅନୁବାଦ କରିଛନ୍ତି । ୨୦୧୦ ମସିହାରେ ତାଙ୍କର ପୁସ୍ତକ ନିର୍ବାଚିତ ଶ୍ରେଷ୍ଠଗଳ୍ପ ନିମନ୍ତେ ସେ ଅନୁବାଦ ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ ହୋଇଥିଲେ । ସେ ଭାରତ ସରକାରଙ୍କ ସଂସ୍କୃତି ବିଭାଗର କନିଷ୍ଠ ଓ ବରିଷ୍ଠ ଫେଲୋସିପରେ ମଧ୍ୟ ସମ୍ମାନୀତ ହୋଇଥିଲେ । ଏହା ଛଡ଼ା ସେ ବର୍ଣ୍ଣାଳୀ ଅନୁବାଦ ପୁରସ୍କାର, ପ୍ରଜାତନ୍ତ୍ର କବିତା ପୁରସ୍କାର, ଝଙ୍କାର ଅନୁବାଦ ପୁରସ୍କାର, ସାଗରିକା ଅନୁବାଦ ପୁରସ୍କାର, ଚଲାପଥ ପୁରସ୍କାର, କାଦମ୍ବିନୀ ପୁରସ୍କାର, ଧ୍ୱନି ପ୍ରତିଧ୍ୱନି ପୁରସ୍କାର, ବ୍ରହ୍ମାନନ୍ଦ ସ୍ମାରକୀ ଅନୁବାଦ ପୁରସ୍କାର, ଏକାମ୍ର ପୁସ୍ତକ ମହୋତ୍ସବ ସମ୍ମାନ, ଆନନ୍ଦପୁର ସାହିତ୍ୟ ସମ୍ମାନ ଆଦି ପାଇଛନ୍ତି । ସେ ମୋଟ ୨୪ଟି ଅନୁବାଦ, ଚାରୋଟି କବିତା, ଦୁଇଟି ଉପନ୍ୟାସ ପୁସ୍ତକ ଆଦିକୁ ମିଶାଇ ମୋଟ ୩୦ଟି ପୁସ୍ତକ ରଚନା କରିଛଛି । ସେ ତ୍ରୟମାସିକ ଓଡ଼ିଆ ସାହିତ୍ୟ ପତ୍ରିକା ଉଦ୍ଭାସର ସମ୍ପାଦନା ତୁଲାଇବା ବେଳେ ୨୦୧୭ ମସିହାରୁ ଓଡ଼ିଆ ମାସିକ ସାହିତ୍ୟ ପତ୍ରିକା ନନ୍ଦିକାର ସମ୍ପାଦକ ଭାବେ ଯୋଗଦେଇଥିଲେ । ସେ ୨୦୨୨ ମସିହାରେ ଓଡ଼ିଶା ସାହିତ୍ୟ ଏକାଡେମୀର ବିଚାରକ ଭାବେ ମଧ୍ୟ ଦାୟିତ୍ୱ ତୁଲାଇଥିଲେ । ତାଙ୍କ ଅନୂଦିତ ୨୦୧୯ ମସିହାରେ ପ୍ରକାଶିତ ପୁସ୍ତକମତଦାନ କେନ୍ଦ୍ରରେ ଛାଇନିଦ  (ହିନ୍ଦୀ ପୁସ୍ତକ ମତଦାନ କେନ୍ଦ୍ର ପର ଝପକିର ଅନୁବାଦ) କେନ୍ଦ୍ର ସାହିତ୍ୟ ଅକାଦେମୀ ପୁରସ୍କାର ପାଇଁ ମନୋନୀତ ହୋଇଥିଲା  । ଜୀବନୀ ପ୍ରାରମ୍ଭିକ ଜୀବନ କ୍ଷୀରୋଦ ପରିଡ଼ା କେନ୍ଦ୍ରାପଡ଼ା ଜିଲ୍ଲା ଆଳି ନିକଟବର୍ତ୍ତୀ ବାଟିପଦା ଗାଁରେ ୧୯୫୬ ମାର୍ଚ୍ଚ ୨୧ରେ ଜନ୍ମଗ୍ରହଣ କରିଥିଲେ । ତାଙ୍କ ମାତାଙ୍କ ନାମ ଜେମାମଣି ଦେବୀ ଓ ପିତାଙ୍କ ନାମ ଯଦୁନାଥ ପରିଡ଼ା । ଶିକ୍ଷା ଓ ବୃତ୍ତି ସେ ଉତ୍କଳ ବିଶ୍ୱବିଦ୍ୟାଳୟରୁ ଆଇନରେ ସ୍ନାତକ ଏବଂ କଳା ଓ ବାଣିଜ୍ୟରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ବୃତ୍ତିଗତ ଜୀବନରେ ସେ ମାନବ ସମ୍ବଳ ପରିଚାଳନା ସଂଗଠନ କ୍ଷେତ୍ରରେ କାର୍ଯ୍ୟ କରିବା ପରେ ସ୍ୱେଚ୍ଛାକୃତ ଭାବେ ଅବସର ନେଇଥିଲେ । ସାହିତ୍ୟ ରଚନା ୧୯୯୦ ଦଶକରେ ଆରମ୍ଭ ହୋଇଥିବା ଓଡ଼ିଆ କବିତାରେ ଆଧୁନିକତାର ମଧ୍ୟ ଭାଗରେ ସେ ୧୯୯୫ ମସିହାରେ ନିଜର ପ୍ରଥମ କବିତା ସଂକଳନ ଆରୋହଣ ପ୍ରକାଶ କରିଥିଲେ । ସେ ଏଥିରେ ଜୀବନ ଓ ପ୍ରେମର ଆକର୍ଷଣୀୟ ଚିତ୍ର ବର୍ଣ୍ଣନା କରିଥିଲେ । ତାଙ୍କର ଉଲ୍ଲେଖନୀୟ ରଚନା ମଧ୍ୟରେ ସେଇ ସୁଦୁର ନାଇ, ଶିଖା ଶିଖର, ଗନ୍ଧର୍ବ କବିତା ଗୁଚ୍ଛ, କେବାଳ ତମେ ନୀର, ଆମେ ଯାହା ଦେଖୁ, ନୁହଁଇ ଆରେକ ପୃଥିବୀ, ଶେଷ ଲେଖା, ହାମ୍ପିର ଶିଳାଖଣ୍ଡ, ଅନ୍ଧାରରେ ବିଷର୍ଣ୍ଣ ବର୍ଣ୍ଣମାଳା, ଲୋହିତ ନଦୀରା ଧାରେ, ନିର୍ବାଚିତ ଗୋଲାପ, ରୁଦାଲି, ଅଧବା ଓ ତିନିକନ୍ୟା ଆଦି ଅନ୍ୟତମ ।
ଅମ୍ବାଜୀ ଗୁଜରାଟ ରାଜ୍ୟର ବନାସ କାଣ୍ଠା ଜିଲ୍ଲାର ଏକ ସହର। ଆରାସୁର ଗ୍ରାମ ( ଆବୁରୋଡ ଷ୍ଟେସନଠାରୁ ୧୨ କି.ମି )ଠାରେ ଥିବା ପ୍ରସିଦ୍ଧ ଶକ୍ତିପୀଠ ତଥା ମାଆ ଅମ୍ବାଜୀଙ୍କ ମନ୍ଦିର ପାଇଁ ଏହା ପ୍ରସିଦ୍ଧ  ।
ପାରୋମୋମାଇସିନ  (ଇଂରାଜୀ ଭାଷାରେ ) ଏକ ଆଣ୍ଟିବାୟୋଟିକ   ଯାହା ଆମିବାୟାସିସ  , ଜିଆଡିଆସିସ, ଲିସମାନିଆସିସ ଓ ଟେପ‌ୱର୍ମ   ଇତ୍ୟାଦି ସଂକ୍ରମଣରେ ବ୍ୟବ‌ହୃତ ହୁଏ  । ଗର୍ଭାବସ୍ଥାରେ ଆମିବାୟାସିସ ଓ ଜିଆର୍ଡ଼ିଆସିସ ଥଲେ ଏହା ପ୍ରଥମ ଧାଡ଼ିର ଚିକିତ୍ସା ରୂପେ ଦିଆଯାଏ । ଅନ୍ୟଥା ଏହା ଦ୍ୱିତୀୟ ଧାଡ଼ିର ବିକଳ୍ପ ଔଷଧ । ଏହା ପାଟିରେ ଦିଆଯାଏ, ଚର୍ମରେ ଲଗାଯାଏ ଓ ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଏ । ପାରୋମୋମାଇସିନ ପାଟିରେ ନେଉଥିଲେ ସାଧାରଣ ପ୍ରତିକ୍ରିୟାରେ ଅରୁଚି, ବାନ୍ତି, ପେଟ ଯନ୍ତ୍ରଣା ଓ ତରଳ ଝାଡ଼ା ହୋଇପାରେ । ଚର୍ମରେ ଲଗାଉଥିଲେ ପ୍ରତିକ୍ରିୟାରେ ଗଲୁ, ଲାଲ ଦେଖାଯିବା ଓ ଫୋଟକା ଆଦି ଦେଖାଯାଏ । ଇଞ୍ଜେକସନ ଆକାରରେ ନେଉଥିଲେ ଜ୍ୱର, ଯକୃତ ସମସ୍ୟା ଓ ଶ୍ରବଣହାନୀ   ହୋଇପାରେ । ସ୍ତନ୍ୟପାନ ସମୟରେ ଏହା ନିରାପଦ ଜଣାଯାଏ । ପାରୋମୋମାଇସିନ ଏକ ଆମିନୋଗ୍ଲାଇକୋସାଇଡ ଶ୍ରେଣୀର ଔଷଧ ଓ ବ୍ୟାକ୍ଟେରିଆର ପ୍ରୋଟିନ ତିଆରି ଅବରୋଧ କରି ତାକୁ ମାରିଦିଏ । ସନ ୧୯୫୦ରେ ସ୍ଟ୍ରେପ୍ଟୋମାଇସେସ କ୍ରେସ୍ଟୋମ୍ୟୁସେଟିକସରୁ ପାରୋମୋମାଇସିନ ଆବିଷ୍କୃତ ହୋଇଥିଲା ଓ ୧୯୬୦ରେ ଡାକ୍ତରୀ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଭାରତରେ ୨୦୦୭ରେ ଏହାର ଇଞ୍ଜେକସନ କୋର୍ଷର ମୁଲ୍ୟ ପ୍ରାୟ ୪.୧୯ରୁ ୮.୩୮ ପାଉଣ୍ଡ ଥିଲା ।
ପ୍ରହଲ୍ଲାଦ ପୂର୍ତ୍ତି  (ଜନ୍ମ: ୧୦ ଅପ୍ରେଲ ୧୯୬୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବହଳଦା ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରହଲ୍ଲାଦ ପୂର୍ତ୍ତି ୧୯୬୯ ମସିହାର ଅପ୍ରେଲ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୱରା ପୁର୍ତ୍ତି ଓ ପତ୍ନୀଙ୍କ ନାମ ପାର୍ବତୀ ପୁର୍ତ୍ତି । ରାଜନୈତିକ ଜୀବନ ପ୍ରହଲ୍ଲାଦ ପୂର୍ତ୍ତି ଓଡ଼ିଶା ରାଜନୀତିରେ ଝାଡ଼ଖଣ୍ଡ ମୁକ୍ତି ମୋର୍ଚ୍ଚାର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ମହାଭାରତର ବର୍ଣ୍ଣନା ଅନୁସାରେ ଲାକ୍ଷାଗୃହଦାହ ପରେ ବିଦୁରଙ୍କ ପରାମର୍ଶ କ୍ରମେ ପାଣ୍ଡବମାନେ କୌଶଳକ୍ରମେ ବର୍ତ୍ତିଯାଇ ସେମାନେ ସେଠାରୁ ଅନ୍ୟ ଏକ ଜଙ୍ଗଲକୁ ପଳାଇଲେ । ସେହି ବନର ନାମ ଥିଲା କାମ୍ୟକବନ ଏବଂ ସେହି ବନରେ ହିଡ଼ିମ୍ବ ନାମକ ଅସୁର ତାଙ୍କ ଭଉଣୀ ହିଡ଼ିମ୍ବା ସହିତ ରହୁଥିଲା । ହିଡିମ୍ବା କାଳୀ ମାତାଙ୍କର ଜଣେ ଭକ୍ତ ଥିଲେ ଏବଂ ତାଙ୍କୁ ପ୍ରତିଦିନ କାଳୀମାତାଙ୍କୁ ଏକ ମାନବ ବଳୀ ଦେବାକୁ ପଡୁଥିଲା । ଦିନେ ଭଉଣୀ ପାଇଁ ମାନବ ବଳୀ ଖୋଜୁ ଖୋଜୁ ଜଙ୍ଗଲରେ ହିଡ଼ିମ୍ବ ମା କୁନ୍ତୀଙ୍କ ସହ ପାଞ୍ଚ ପାଣ୍ଡବଙ୍କୁ ଦେଖିଥିଲା । ବଳୀ ପାଇଁ ନିର୍ବାସନରେ ଥିବା ପାଣ୍ଡବମାନଙ୍କ ମଧ୍ୟରୁ ଭୀମଙ୍କୁ ସେ ନେଇଆସିଥିଲେଏ । ଭୀମଙ୍କୁ ଦେଖି ହିଡିମ୍ବା ତାଙ୍କପ୍ରତି ଆକର୍ଷିତ ହୋଇ ଭୀମଙ୍କୁ କହିଥିଲେ ଯେ ସେ ତାଙ୍କୁ ତାଙ୍କ ଭାଇ ହିଡିମ୍ବଠାରୁ ରକ୍ଷା କରିବେ ଏବଂ ତାଙ୍କୁ ଏକ ଦୂର ସ୍ଥାନକୁ ପଠାଇବେ । ଏହା ଭାବି ସେ ଭୀମଙ୍କୁ ବଳି ଉଦ୍ଦେଶ୍ୟରେ କାଳୀଙ୍କ ପାଖକୁ ନେଇ ନ ଥିଲେ । ଏକଥା ଜାଣିପାରି ହିଡ଼ିମ୍ବ ତାଙ୍କ ଭଉଣୀ ହିଡ଼ିମ୍ବା ପାଖକୁ ଯାଇ ଭୀମଙ୍କ ସହ ଥିବାବେଳେ ହିଡିମ୍ବାଙ୍କୁ ହତ୍ୟା କରିବାକୁ ଚେଷ୍ଟା କରିଥିଲେ । ଏଥିରେ ଭୀମ ସହ ହିଡ଼ିମ୍ବ ଅସୁରର ଭୀଷଣ ଯୁଦ୍ଧ ହୋଇଥିଲା ଏବଂ ପରିଶେଷରେ ଭୀମ ହିଡ଼ିମ୍ବ ଅସୁରକୁ ବଦ୍ଧ କରିଥିଲେ । ହିଡିମ୍ବକୁ ହତ୍ୟା କରିବା ପରେ ଭୀମ କାମ୍ୟକ ବନର ରାଜା ହେଲେ । ଏହା ପରେ ହିଡିମ୍ବା ଏବଂ ଭୀମ କୁନ୍ତୀଙ୍କ ସହମତିରେ ଜଙ୍ଗଲରେ ଗାନ୍ଧର୍ବ ରୀତିରେ ବିବାହ କରିଥିଲେ । ତାଙ୍କର ଘଟୋଚ୍‌କଚ ନାମକ ଏକ ପୁତ୍ର ଥିଲା । ହିମାଚଳ ପ୍ରଦେଶର ମନାଲିରେ ମାତା ହିଡିମ୍ବା ଏବଂ ପୁଅ ଘଟୋଚ୍‌କଚଙ୍କ ମନ୍ଦିର ରହିଛି । ମହାଭାରତ ଯୁଦ୍ଧରେ ଘଟୋଚ୍‌କଚ ପାଣ୍ଡବଙ୍କ ତରଫରୁ ସାହସର ସହିତ ଯୁଦ୍ଧ କରିଥିଲେ ।
ସୋଡିଅମ ଟେଟ୍ରାଡେସିଲ ସଲଫେଟ  (ଇଂରାଜୀ ଭାଷାରେ / ), ସୋଟ୍ରାଡେକଲ୍ ବ୍ରାଣ୍ଡ ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ଭେରିକୋଜ ଶିରା, ଏସୋଫେଜିଅଲ ଭାରିସେସ୍ ଏବଂ ସ୍ପାଇଡର ଶିରା ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ସ୍କ୍ଲେରୋଥେରାପି ନାମରେ ଏକ ଜଣାଶୁଣା ପ୍ରଣାଳୀରେ ଏହା ଏକ ଶିରାରେ ଇଞ୍ଜେକସନ ଆକାରରେ ଦେଇ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯନ୍ତ୍ରଣା, ଲାଲିମା, ଫୁଲା, ବର୍ଦ୍ଧିତ ପିଗମେଣ୍ଟେସନ ଏବଂ ଚର୍ମ ଭାଙ୍ଗିବା ଅନ୍ତର୍ଭୁକ୍ତ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଫୁସଫୁସ ଏମ୍ବୋଲିଜ୍ମ, ଷ୍ଟ୍ରୋକ ଏବଂ ଆନାଫାଇଲାକ୍‌ସିସ ଅନ୍ତର୍ଭୁକ୍ତ ହୋଇପାରେ । ଏହା ଏକ ଆୟୋନିକ୍ ସର୍ଫାକ୍ଟାଣ୍ଟ ଏବଂ ଡିଟରଜେଣ୍ଟ ଯାହା ଦେବା ଫଳରେ ପ୍ରଦାହ, ରକ୍ତ ଜମାଟ ବାନ୍ଧିବା ଏବଂ ଶିରାରେ କ୍ଷତ ଚିହ୍ନ ସୃଷ୍ଟି ହୁଏ ଯେଉଁଥିରେ ଇଞ୍ଜେକସନ ଦିଆଯାଏ । ୧୯୪୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସୋଡିୟମ୍ ଟେଟ୍ରାଡେସିଲ୍ ସଲଫେଟ୍ ଅନୁମୋଦିତ ହୋଇଥିଲା । ଏହାର ମୂଲ୍ୟ ଅପେକ୍ଷାକୃତ କମ୍ ଅଟେ  ଯୁକ୍ତରାଷ୍ଟ୍ରରେ ୫ ମାତ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୩୩୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୩୪ ପାଉଣ୍ଡ ଅଟେ ।
ସାରିପୁତ୍ତ  (ସାରିପୁତ୍ର), ଗୌତମ ବୁଦ୍ଧଙ୍କ ଦୁଇ ପ୍ରମୁଖ ଶିଷ୍ୟଙ୍କ ମଧ୍ୟରୁ ଅନ୍ୟତମ  । ବୌଦ୍ଧ ଧର୍ମରେ ତାଙ୍କର ପଟୁତା ନିମନ୍ତେ ସେ ବେଶ ଜଣାଶୁଣା ଏବଂ କୁହାଯାଏ ସେ ତାଙ୍କର ଜ୍ଞାନ ବଳରେ ନିର୍ବାଣ ଲାଭ କରିପାରିଥିଲେ । ସେ ଏବଂ ମହାମୌଦଗଲ୍ୟାୟନ ନାମରେ ତାଙ୍କର ଆଉ ଜଣେ ବନ୍ଧୁ ଉଭୟେ ଗୋଟିଏ ଦିନରେ ହିଁ ଗୃହତ୍ୟାଗ ପୂର୍ବକ ସନ୍ୟାସ ଗ୍ରହଣ କରିନେଇଥିଲେ । କିଛି ଦିନ ଗୁରୁଙ୍କ ଅନ୍ୱେଷଣରେ ଭ୍ରମଣ କରିବା ପରେ ସେ ଦୁହେଁ ବୌଦ୍ଧଧର୍ମ ଗ୍ରହଣ ପୂର୍ବକ ବୁଦ୍ଧଙ୍କ ଶରଣାପନ୍ନ ହୋଇଥିଲେ । ବୁଦ୍ଧଙ୍କ ଦୁଇ ପ୍ରମୁଖ ଶିଷ୍ୟ ସାରିପୁତ୍ତ ଓ ମହାମୌଦଗଲ୍ୟାୟନ ଦୁଇଜଣ ଶିଷ୍ୟଙ୍କ ମଧ୍ୟରୁ ସାରିପୁତ୍ତ ନିଜର ଜ୍ଞାନ ପାଇଁ ଥିଲେ ବୁଦ୍ଧଙ୍କର ଅଧିକ ପ୍ରିୟ । ଏପରିକି ବୁଦ୍ଧଦେବ ତାଙ୍କୁ ଧର୍ମ ସେନାପତି ନାମକ ଉପାଧୀରେ ଭୂଷିତ କରିଥିଲେ । ବୁଦ୍ଧଦେବଙ୍କ ମୃତ୍ୟୁର କିଛି ନ୍ଦିନ ପୂର୍ବରୁ ହିଁ ସାରିପୁତ୍ତଙ୍କ ମୃତ୍ୟୁ ଘଟିଥିଲା ।
ଭାଦବ ହାଁସଦା ଜଣେ ଓଡ଼ିଆ ରାଜନୀତିଜ୍ଞ । ଭାଦବ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ରାମ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ମନ ମୋ ନେଇଗଲୁ ରେ, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁନିଲ କୁମାର ଦାଶ । ଦିଲ୍ଲୀପ କୁମାର ଦାଶ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ସଞ୍ଜୟ ନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜ୍ୟୋତି ରଞ୍ଜନ ନାୟକ ଓ ଭୂମିକା ଦାଶ । କୁନା ତ୍ରିପାଠୀ, ପୁଷ୍ପା ପଣ୍ଡା, ବିଜୁ ବଡ଼ଜେନା, ଗୁଡ୍ଡୁ, ବିରାଜ ଦାସ, ଦିଲ୍ଲୀପ ଦାସ, ପ୍ରଦ୍ୟୁମ୍ନ ଲେଙ୍କା, ପିନାକୀ ନାୟକ, ଧରିତ୍ରୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୧ ମସିହାର ଦୁର୍ଗାପୂଜା ସମୟରେ ମୁକ୍ତିଲାଭ କରିଥିଲା । ଅଭିନୟ ଜ୍ୟୋତି ରଞ୍ଜନ ନାୟକ - ଆକାଶ/ବାଦଲ ଭୂମିକା ଦାଶ - କାଜଲ କୁନା ତ୍ରିପାଠୀ ପୁଷ୍ପା ପଣ୍ଡା ବିଜୁ ବଡ଼ଜେନା ଗୁଡ୍ଡୁ ବିରାଜ ଦାସ ଦିଲ୍ଲୀପ ଦାସ ପ୍ରଦ୍ୟୁମ୍ନ ଲେଙ୍କା ପିନାକୀ ନାୟକ ଧରିତ୍ରୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ଅରୁଣ ମନ୍ତ୍ରୀ, ତପୁ ନାୟକ, ପ୍ରମୋଦ ପରିଡ଼ା, ସଞ୍ଜୟ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ହ୍ୟୁମାନ ସାଗର, କୁଳଦୀପ, ଗୌରବ, ପ୍ରଜ୍ଞା ହୋତା, ଅସୀମା ପଣ୍ଡା, ଅନ୍ତରା ଚକ୍ରବର୍ତ୍ତୀ, ଜ୍ୟୋତିର୍ମୟୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ମିଲ୍‌ଟେଫୋସିନ  (ଇରାଜୀ ଭାଷାରେ , ବିକ୍ରୟ ନାମ ଇମ୍ପାଭିଡୋ/ ) ଏକ ଔଷଧ ଯାହା ଲିସମାନିଆସିସ   ଓ ନେଗ୍ଲେରିଆ ଫ୍ଲାୱଲେରି   ଭଳି ଆମିବା ସଂକ୍ରମଣରେ   ଦିଆଯାଏ  । ଚର୍ମ, ଭିସେରାଲ ଓ ମ୍ୟୁକୋସାଲ ଲିସମାନିଆସିସ ଇତ୍ୟାଦି ରୋଗରେ ଏହା ଦିଆଯାଏ । ଏହା ଲାଇପୋସୋମାଲ ଆମ୍ଫୋଟେରିସିନ ବି   ବା ପାରୋମୋମାଇସିନ ଔଷଧ ସାଥିରେ ଦିଆଯାଏ । ଏହି ଔଷଧ ପାଟିରେ ଦିଆଯାଏ । ପାର୍ଶ୍ୱ ପ୍ରତିକ୍ରିୟାରେ ବାନ୍ତି  , ପେଟ ଯନ୍ତ୍ରଣା, ଜ୍ୱର, ମୁଣ୍ଡବଥା ଓ କମ ବୃକ୍‌କ କ୍ରିୟା ସାଧନ ଇତ୍ୟାଦି ଲକ୍ଷଣମାନ ଦେଖାଯାଏ । ସାଂଘାତିକ ପ୍ରତିକ୍ରିୟାରେ ସ୍ଟିଭେନ-ଜନସନ ସିଣ୍ଡ୍ରୋମ  ବା କମ ସଂଖ୍ୟକ ରକ୍ତ ପ୍ଲାଟେଲେଟ   ଦେଖାଯାଏ । ଗର୍ଭାବସ୍ଥାରେ ଦେଲେ ହାନୀ ହେଉଥିବାରୁ ଏହା ଦିଆଯାଏନାହିଁ ଓ ସ୍ତନ୍ୟପାନ ସମୟରେ ମଧ୍ୟ ଦେବାକୁ ମନା କରାଯାଏ । ଏହା କାର୍ଯ୍ୟବିଧି ଏ ପର୍ଯ୍ୟନ୍ତ ଅଜ୍ଞାତ ଅଛି । ମିଲ୍‌ଟେଫୋସିନ ପ୍ରଥମେ ୧୯୮୦ ମସିହାରେ ପ୍ରସ୍ତୁତ ହେବାବେଳେ କର୍କଟ ରୋଗର ଚିକିତ୍ସା ନିମନ୍ତେ ଅନୁଶୀଳନ କରାଯାଇଥିଲା । କିଛି ବର୍ଷ ପରେ ଏହ ଲିସମାନିଆସିସ ରୋଗରେ ଉପକାର କରୁଥିବା ଜଣାଯିବାରୁ ଭାରତରେ ସନ ୨୦୦୨ରୁ ବ୍ୟବ‌ହାର ନିମନ୍ତେ ସ୍ୱିକୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ ଏହାର ଗୋଟିଏ କୋର୍ଷର ମୂଲ୍ୟ ୬୫ରୁ ୧୫୦ ଆମେରିକୀୟ ଡଲାର । ବିକଶିତ ଦେଶମାନଙ୍କରେ ଏହି ମୂଲ୍ୟ ଅପେକ୍ଷା ୧୦ର ୫୦ ଗୁଣ ଅଧିକ ମୂଲ୍ୟ ଥାଏ ।
ଫ୍ଲାସବ୍ୟାକ, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ରତିକାନ୍ତ ଦଳବେହେରା । ସ୍ୱାମୀ ଶ୍ରୀଧର ଫିଲ୍ମସ୍ ବ୍ୟାନରରେ ନିର୍ମିତ ହୋଇଥିଲା ଏହି ଚଳଚ୍ଚିତ୍ରଟି । ଚଳଚ୍ଚିତ୍ରଟିର କାହାଣୀ, ସଂଳାପ ଏବଂ ଗୀତ ରଚନା କରିଥିଲେ ଶୁଭଶ୍ରୀ ତ୍ରିପାଠୀ । ନିଶିକାନ୍ତ ଦଳବେହେରା ଏବଂ ଶୁଭଶ୍ରୀ ତ୍ରିପାଠୀ ଉଭୟ ଏହି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ । ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ନିଶିକାନ୍ତ ଦଳବେହେରା । ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ କିରଣ ଜୟପୁରିଆ । ଅନୁପମ ପଣ୍ଡା, ପ୍ରିୟ ରଞ୍ଜନ ମହାନ୍ତି, ଗୀତିମାୟା ନନ୍ଦ, ଜୟଶ୍ରୀ ଧଳ, ଶ୍ରେୟା ସମୀକ୍ଷା ଆଦି କଳାକାରମାନେ ଏହି ଚଳଚ୍ଚିତ୍ରରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ କିରଣ ଜୟପୁରିଆ ଅନୁପମ ପଣ୍ଡା ପ୍ରିୟ ରଞ୍ଜନ ମହାନ୍ତି ଗୀତିମାୟା ନନ୍ଦ ଜୟଶ୍ରୀ ଧଳ ଶ୍ରେୟା ସମୀକ୍ଷା କାହାଣୀ ଗୀତ ଏବଂ ସଙ୍ଗୀତ ଶୁଭଶ୍ରୀ ତ୍ରିପାଠୀ ଏହି ଚଳଚ୍ଚିତ୍ରର ଗୀତଗୁଡ଼ିକର ରଚନା କରିଥିଲେ । ନିଶିକାନ୍ତ ଦଳବେହେରା ନିଜେ ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଅଭିଜିତ ମିଶ୍ର, ଶୁଭଶ୍ରୀ ତ୍ରିପାଠୀ, ନିଶିକାନ୍ତ ଦଳବେହେରା, ସାଗର ତ୍ରିପାଠୀ ଆଦି କଣ୍ଠଶିଳ୍ପୀମାନେ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ ।
ଷ୍ଟିଫେନ ରବର୍ଟ ଇରୱିନ  (୨୨ ଫେବୃଆରୀ ୧୯୬୨-୪ ସେପ୍ଟେମ୍ବର ୨୦୦୬), ଜଣେ ଅଷ୍ଟ୍ରେଲୀୟ ଚିଡିଆଘର ସଂଚାଳକ ତଥା ଟେଲିଭିଜନରେ କାର୍ଯ୍ୟକରୁଥିବା ବ୍ୟକ୍ତିତ୍ୱ ଭାବେ ଜଣାଶୁଣା  । ଏହାଛଡା ସେ ଷ୍ଟୀଭ ଇରୱିନ ବା ଦ କ୍ରୋକଡାଇଲ ହଣ୍ଟର ନାମରେ ମଧ୍ୟ ପରିଚିତ । ଅନ୍ତରାଷ୍ଟ୍ରୀୟ ସ୍ତରରେ ବନ୍ୟଜୀବଙ୍କ ଉପରେ ନିର୍ମିତ ଏକ ଟେଲି ବୃତ୍ତଚିତ୍ର  "ଦ କ୍ରୋକଡାଇଲ ହଣ୍ଟର" ରେ  (୧୯୯୬-୨୦୦୭) ତାଙ୍କରି ଆକର୍ଷଣୀୟ କାରନାମା ଯୋଗୁଁ ସେ ପ୍ରସିଦ୍ଧି ହାସଲ କରିଥିଲେ  । ଏହି ଟେଲି ବୃତ୍ତଚିତ୍ରରେ ସେ ନିଜ ପତ୍ନୀ ଟେରୀଙ୍କ ସହ କାର୍ଯ୍ୟ କରିଥିଲେ । ସେ ଏବଂ ତାଙ୍କ ପତ୍ନୀ ଟେରୀଙ୍କ ଜୋଡି ସେତେବେଳେ ଅନେକ ଲୋକ ପ୍ରିୟ ବିଦେଶୀ ଟେଲି ଶୃଙ୍ଖଳା ଯଥା; କ୍ରୋକ ଫାଇଲସ  (୧୯୯୯-୨୦୦୧), ଦ କ୍ରୋକୋଡାଇଲ ହଣ୍ତର ଡାଏରିଜ  (୨୦୦୨-୨୦୦୬), ଓ ନିୟୁ ବ୍ରୀଡ ବେଟସ (2005)ରେ ମିଳିତ ଭାବେ କାର୍ଯ୍ୟ କରିଛନ୍ତି  । ବ୍ରିସବେନର ରାଜଧାନୀ କୁଇନସଲ୍ୟାଣ୍ଡର ଉତ୍ତରରେ ପ୍ରାୟ ୨୬୦୦୦୦ ଫୁଟ ଉଚ୍ଚରେ ବୀରବାହରେ ଅବସ୍ଥିତ ଚିଡିଆଘରର ସଂଚାଳକ ଭାବେ କାର୍ଯ୍ୟ କରିଛନ୍ତି । ମାତ୍ର ୪୪ ବର୍ଷ ବୟସରେ ସମୁଦ୍ର ପାଣି ଭିତରେ ଏକ ବୃତ୍ତ ଚିତ୍ରର ନିର୍ମଣ କରିବା ସମୟରେ ଷ୍ଟିଗ୍ରେ ବାର୍ବ ନାମକ ଏକ ବୃହଦକାୟ ମାଛର ଆକ୍ରମଣରେ ସେ ହୃତପିଣ୍ଡ ଆଘାତ ଜନିତ ମୃତ୍ୟୁବରଣ କରିଥିଲେ । ବ୍ୟକ୍ତିଗତ ଜୀବନ ଇରୱିନଙ୍କ ପିତା ଥିଲେ ଜଣେ ବନ୍ୟ ହିଂସ୍ର ଜନ୍ତୁ ବିଶେଷଜ୍ଞ ଥିଲେ । ମା ଲିନ ଇରୱିନ ବନ୍ୟଜୀବ ଜନ୍ତୁଙ୍କ ପୁନର୍ବାସ କ୍ଷେତ୍ରରେ କାର୍ଯ୍ୟରତ ଥିଲେ । ମାତା ପିତା ଯେଉଁ ଚିଡିଆଘର ଖୋଲିଥିଲେ, ସେଥିରେ ଅନେକ ମଗରମଛ ତଥା ସାପ ରଖିଥିଲେ । ତେଣୁ ପିଲାଟିବେଳୁ ସେ ଏଭଳି ହିଂସ୍ର ଜୀବଜନ୍ତୁଙ୍କ ସହ ଖେଳିବା ସୂଯୋଗ ପାଇଥିଲେ ଏବଂ ଏହି ସୂଯୋଗରେ ସେ ମଧ୍ୟ ସେମାନଙ୍କ ସହ ଖେଳୁଥିଲେ । ଇତ୍ୟବସରରେ ତାଙ୍କରି ପିତା ତାଙ୍କୁ ମଗରମଛକୁ ଧରିବାର ଅଦ୍ଭୁତ କଳା କୌଶଳ ଶିକ୍ଷା ଦେଇଥିଲେ । ୧୯୯୨ ମସିହାରେ ଷ୍ଟୀଭଙ୍କ ବିବାହ ଆମେରିକା ନିବାସୀ ଟେରୀ ରେନସଙ୍କ ସହ ହୋଇଥିଲା । ୧୯୯୧ ମସିହାରେ ଟେରୀ ଯେତେବେଳେ ଅଷ୍ଟ୍ରେଲିଆ ବୁଲିବାକୁ ଆସିଥିଲେ, ସେତେବେଳେ ତାଙ୍କର ଦେଖା ହୁଏ ଷ୍ଟୀଭଙ୍କ ସହ । ଏହି ମିଳାମିଶା ପରବର୍ତ୍ତୀ ସମୟରେ ଉଭୟେ ଉଭୟଙ୍କୁ ଭଲପାଇ ବସିଲେ ଏବଂ ୧୯୯୨ରେ ସେମାନଙ୍କର ବିବାହ ହେଲା । ଉଭୟେ ପଶୁପ୍ରେମୀ ଥିଲେ । ଅଷ୍ଟ୍ରେଲିଆର ଗ୍ରେଟ ବାରିଅର ରିଫରେଏକ ଅନ୍ତର୍ଜଳୀୟ ଡକୁମେଣ୍ଟାରୀ  'ସମୁଦ୍ରର ଘାତକଶ୍ରେଷ୍ଠ'     '   ପ୍ରସ୍ତୁତ କରିବାବେଳେ ଏକ ବିଶାଳକାୟ ସ୍ଟ୍ରିଙ୍ଗରେ   ମାଛର କଣ୍ଟାଯୁକ୍ତ ଲାଞ୍ଜ ତାଙ୍କ ଛାତିରେ ପଶିଯିବାରୁ ମୃତ୍ୟୁ ହୋଇଗଲା । ସ୍ୱାମୀଙ୍କ ମୃତ୍ୟୁ ପରେ ମଧ୍ୟ ତାଙ୍କ ପତ୍ନୀ ଟେରି ଇଉ‌ୱିନ ଅଷ୍ଟ୍ରେଲିଆ ଚିଡ଼ିଆଖାନାର ପରିଚାଳନା ଚାଲୁରଖିଲେ ଓ ଦୁଇଟି ଛୁଆଙ୍କ ଲାଳନପାଳନ କରିବାକୁ ଲାଗିଲେ । ସମ୍ମାନ ୧୯୯୭ ମସିହାରେ ନିଜ ପିତାଙ୍କ ସହ କୁଇନ୍ସଲ୍ୟାଣ୍ଡର ତଟବର୍ତ୍ତୀ ଇଲାକାରେ ମାଛ ଶୀକାର କରୁଥିବା ବେଳେ ସେ ଏକ ନୂତନ ପ୍ରଜାତିର କଇଁଛର ଆବିଷ୍କାର କରିଥିଲେ । ପରବର୍ତ୍ତୀ ସମୟରେ ଏହାର ନମକ ରଣ ବେଳେ ତାଙ୍କରି ସମ୍ମାନରେ ଏହି ପ୍ରଜାତିର କଇଁଛକୁ ଇରୱିନଙ୍କ କଇଁଛ ବୋଲି ନାମିତ କରାଯାଇଛି । ଆଉଏକ ଅଷ୍ଟ୍ରେଲୀୟ ସ୍ଥଲଚର ପ୍ରାଣୀକୁ ସେ ଆବିଷ୍କାର କରିଥିଲେ ଯାହାକୁ କ୍ରୀକି ଷ୍ଟୀଭଇରୱିନ ନାମରେ ନାମିତ କରି ତାଙ୍କୁ ସମ୍ମାନିତ କରାଯାଇଛି । ବିଶ୍ୱ ସଂରକ୍ଷଣ ତଥା ଅଷ୍ଟ୍ରେଲିଆର ପର୍ଯ୍ୟଟନ ବିକାଶ ଦିଗରେ ପ୍ରସଂଶନୀୟ କାର୍ଯ୍ୟଯୋଗୁଁ, ୨୦୦୧ ମସିହାରେ ଅଷ୍ଟ୍ରେଲିଆ ସରକାରଙ୍କ ତାଙ୍କୁ ସେଣ୍ଟେନାରୀ ମେଡାଲରେ ସମ୍ମାନିତ କରିଛନ୍ତି । ୨୦୦୪ ମସିହାରେ ତାଙ୍କୁ ସମ୍ମାନରେ ମଧ୍ୟ ସମ୍ମାନିତ କରାଯାଇଛି । ୨୦୦୪ରେ ସମ୍ମାନରେ ସେ ମଧ୍ୟ ସମ୍ମାନିତ । ଏହାଛଡା  ' ଦ୍ୱାରା ୧୪ ନଭେମ୍ବର ୨୦୦୭ରେ ତାଙ୍କୁ ମରଣୋତ୍ତର ଭାବେ ସମ୍ମାନରେ ସମ୍ମାନିତ କରାଯାଇଛି । ୨୦୦୭ ମସିହାରେ ଭାରତରେ କେରଳର ରାଜ୍ୟ ସରକାର ନେୟାର ବନ୍ୟଜନ୍ତୁ ଅଭୟାରଣ୍ୟକୁ ଷ୍ଟୀଭଙ୍କ ନାମତେ ନାମିତ କରି ତାଙ୍କୁ ସମ୍ମାନିତ କରାଯାଇଛି । ତେବେ ଷ୍ଟୀଭଙ୍କ ପତ୍ନୀ ଟେରୀଙ୍କ ବିନାନୁମତିରେ ଷ୍ଟୀଭଙ୍କ ନାମ ତଥା ଚିତ୍ରକୁ ଏଭଳିଭାବେ ବ୍ୟବହାର କରାଯାଇଥିବାରୁ, ଟେରୀଙ୍କ ଆପତ୍ତିକ୍ରମେ କେରଳ ସରକାର ୨୦୦୯ ମସିହାରେ ଏହି ନାମକରଣ ତଥା ସମ୍ମାନ ପ୍ରକ୍ରୀୟାକୁ ରଦ୍ଦ କରିଦେଇଥିଲେ । ତାଙ୍କ ସମ୍ମାନରେ ସି ସେଫର୍ଡ଼ କଞ୍ଜରଭେସନ ସୋସାଇଟିର   ଜାହାଜ  'ମୋର ସ୍ଟିଭ ଇର ‌ୱିନ '   ନାମିତ ହୋଇଛି ।
ଦୂରଦୃଷ୍ଟି  (ଇଂରାଜୀ ଭାଷାରେ , ) ଏକ ମାନବ ଚକ୍ଷୁ   ସମସ୍ୟା ଯେଉଁଥିରେ ଆଲୋକ ରଶ୍ମୀ ରେଟିନା   ଉପରେ ଫୋକସ ନ ହୋଇ ତାହା ପଛରେ ଫୋକସ ହୁଏ  । ଫଳରେ ପାଖରେ ଥିବା ବସ୍ତୁ ଝାପସା   ଦେଖାଯାଏ କିନ୍ତୁ ଦୂରରେ ଥିବା ବସ୍ତୁ ଠିକ ଦେଖାଯାଏ । ଏହା ଯୋଗୁ ମୁଣ୍ଡ ବିନ୍ଧା ଓ ଚକ୍ଷୁ ସମସ୍ୟା   ହୁଏ । ଅନେକ ଲୋକଙ୍କର ଆକମୋଡେସନ ଅସୁବିଧା  , ଉଭୟ ଦୃଷ୍ଟି ଅସୁବିଧା  , ଦୃଷ୍ଟିମାନ୍ଦ୍ୟ  , ଟେରା ଦୋଷ   ଇତ୍ୟାଦି ଅସୁବିଧା ହୁଏ । ଗଠନ ଜନିତ ଅସୁବିଧା ଯୋଗୁ ଏହି ରୋଗ ହୁଏ । ଚକ୍ଷୁ ଡୋଳା ଛୋଟ ହୋଇଗଲେ, ଚକ୍ଷୁ ଲେନ୍ସ   ଓ ସ୍ୱଚ୍ଛ ପଟଳ ବା କର୍ନିଆ   ଆକୃତି ସଠିକ ନ ରହିଲେ ଏହି ଅସୁବିଧା ହୁଏ । ଏହି ଅବସ୍ଥାର ପାରିବାରିକ ଇତିହାସ ଥିଲେ, ମଧୁମେହ, କେତେକ ଔଷଧ ଯୋଗୁ ଓ ଚକ୍ଷୁ ପାର୍ଶ୍ୱରେ ଅର୍ବୁଦ ବା ଟ୍ୟୁମର   ଥିଲେ ଏହି ସଙ୍କଟ ରହେ । ଦୂରଦୃଷ୍ଟି ଚକ୍ଷୁର ଏକ ପ୍ରତିସରଣ ଦୋଷ   । ଚକ୍ଷୁ ପରୀକ୍ଷା   କରି ଏହି ରୋଗ ନିର୍ଣ୍ଣୟ କରାଯାଏ । ଚଷମା   , କଣ୍ଟାକ୍ଟ ଲେନ୍ସ  , ଓ ଅପରେଶନ କରି ଏହାର ଚିକିତ୍ସା କରାଯାଏ । ଚଷମା ବ୍ୟବ‌ହାର ଅତି ସ‌ହଜ କିନ୍ତୁ କଣ୍ଟାକ୍ଟ ଲେନ୍ସ ବ୍ୟବ‌ହାର କଲେ ଦୃଷ୍ଟି ପରିସର   ଅଧିକ ହୁଏ । ସ୍ୱଚ୍ଛ ପଟଳର ଆକୃତି ବଦଳେଇବା ପାଇଁ ଅପରେଶନ କରାଯାଏ । ସାଧାରଣତଃ ବଡ଼ ପିଲାଙ୍କର ଏହି ବେମାରୀ ହୁଏ; ୬ ବର୍ଷ ବୟସ୍କ ପିଲାଙ୍କ ମଧ୍ୟରୁ ୮%, କିନ୍ତୁ ୧୫ ବର୍ଷ ବୟସ୍କ କିଶୋରମାନଙ୍କ ମଧ୍ୟରୁ ପ୍ରାୟ ୧% ଏହି ରୋଗରେ ଆକ୍ରାନ୍ତ ରହନ୍ତି । ଚାଳିଶ ବର୍ଷ ବୟସରୁ ଆରମ୍ଭ ହେବା ପରେ ଏହା ଜନ ସଂଖାର ୫୦% ଲୋକଙ୍କର ଏହି ସମସ୍ୟା ଥାଏ ।
ଜଲ୍ଳୀୟାଁୱାଲା ବାଗ୍ ହତ୍ୟାକାଣ୍ଡ, ଯାହା ଅମୃତସର ହତ୍ୟାକାଣ୍ଡ, ଭାବେ ମଧ୍ୟ ପରିଚିତ, ୧୩ ଅପ୍ରେଲ୍ ୧୯୧୯ ଦିନ ଘଟିଥିଲା, ଯେଉଁଥିରେ କଲୋନେଲ୍ ରେଗିନାଲ୍ଡ ଡାୟାର୍‌ଙ୍କ ନେତୃତ୍ୱରେ ବ୍ରିଟିଶ୍ ଭାରତୀୟ ସେନା, ଅମୃତସର, ପଞ୍ଜାବର ଜାଲିଆନାୱାଲା ବାଗ୍‌ଠାରେ ଏକତ୍ରିତ ହୋଇଥିବା ଭାରତୀୟଙ୍କ ଉପରକୁ ଗୁଳି ଚଳାଇଥିଲେ । ଏହି ବେସାମରିକ ଭାରତୀୟମାନେ ଦୁଇ ଜାତୀୟ ନେତା ସତ୍ୟ ପାଲ୍ ଓ ସୈଫୁଦିନ୍ କିଚ୍‌ଲୁଙ୍କ ଗିରଫ୍ ଓ ଦେଶାନ୍ତରୀକରଣ ପ୍ରତିବାଦରେ ଏକତ୍ରିତ ହୋଇଥିଲେ । ଏହା ଏବେ ମଧ୍ୟ ତର୍କର ବିଷୟ ଯେ, ଭାରତୀୟମାନେ ଡାୟାର୍‌ଙ୍କ  କୌଣସି ସଭା ହୋଇ ପାରିବ ନାହିଁ ର ଘୋଷଣାନାମା ବିଷୟରେ ଜାଣିଥିଲେ ନା ନାହିଁ । ମାତ୍ର ରାଜା ରାମଙ୍କ ମତରେ ଭାରତୀୟମାନେ ସ୍ୱଇଚ୍ଛାରେ ଏକତ୍ରିତ ହୋଇଥିଲେ, ଯାହା ଭାରତୀୟ ଜାତୀୟତାବାଦର ପ୍ରାରମ୍ଭ ଥିଲା ।
ପ୍ରସନ୍ନ କୁମାର ମିଶ୍ର  (୧୮ ମାର୍ଚ୍ଚ ୧୯୪୧ - ୧୩ ଫେବୃଆରୀ ୨୦୧୪) ଜଣେ ଅଧ୍ୟାପକ ଓ ସାହିତ୍ୟ ସାଧକ ଥିଲେ  । ସେ ଓଡ଼ିଆରେ କବିତା, ଉପନ୍ୟାସ, ନାଟକ ଓ ଶିଶୁ ସାହିତ୍ୟ ଆଦି ରଚନା କରିଛନ୍ତି । ସେ ତାଙ୍କ ଜୀବନ କାଳ ମଧ୍ୟରେ ପ୍ରାୟ ୭୦ ଖଣ୍ଡ ପୁସ୍ତକ ରଚନା କରିଯାଇଛନ୍ତି । ବଲାଙ୍ଗୀର ସରକାରୀ ମହାବିଦ୍ୟାଳୟରୁ ଅଧ୍ୟାପନା ଜୀବନ ଆରମ୍ଭ କରି, ସେ ପୁରୀସ୍ଥିତ ସାମନ୍ତ ଚନ୍ଦ୍ରଶେଖର ମହାବିଦ୍ୟାଳୟ, ଢେଙ୍କାନାଳ ସରକାରୀ ମହାବିଦ୍ୟାଳୟ, ରାଉରକେଲା ସରକାରୀ କଲେଜ, ବାଲେଶ୍ୱରସ୍ଥିତ ଫକୀର ମୋହନ ମହାବିଦ୍ୟାଳୟ ଆଦିରେ କାର୍ଯ୍ୟକରି ଢେଙ୍କାନାଳରୁ ଓଡ଼ିଆ ପ୍ରାଧ୍ୟାପକ ଭାବରେ ଅବସର ଗ୍ରହଣ କରିଥିଲେ ।
ବିଲ୍ୱ ମଙ୍ଗଳ, ୧୯୮୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ମାଣ କରିଥିଲେ ବ୍ରଜରାଜ ମୁଭିଜ୍ । ଜେ. ଏଚ୍. ସତ୍ତାର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରଫୁଲ୍ଲ କର ଓ ରାଖଲ ମହାନ୍ତି ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଦୁଃଖିରାମ ସ୍ୱାଇଁ, ଜୟୀରାମ ସାମଲ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଦୁଃଖିରାମ ସ୍ୱାଇଁ ଜୟୀରାମ ସାମଲ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଫୁଲ୍ଲ କର ଏବଂ ରାଖଲ ମହାନ୍ତି । ସିକନ୍ଦର ଆଲାମ, ସୁବାସ ଦାସ, ଚିତ୍ତ ଜେନା, ପ୍ରଫୁଲ୍ଲ କର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ନାଉରୁ ଏକ ଦ୍ୱୀପ ଦେଶ । ୧୯୬୮ ଜାନୁଆରୀ ୩୧ରେ ଅଷ୍ଟ୍ରେଲିଆ ଅଧୀନରୁ ନାଉରୁ ସ୍ୱାଧୀନତା ଲାଭ କରିଥିଲା । ହାୱାଇଠାରୁ ୨,୮୦୦ ମାଇଲ ଦୂର ପ୍ରଶାନ୍ତ ମହାସାଗରର ମଧ୍ୟଭାଗରେ ମାଇକ୍ରୋନେସିଆରେ ଏହି କ୍ଷୁଦ୍ର ଦ୍ୱୀପ ରାଷ୍ଟ୍ର ଅବସ୍ଥିତ । ସରକାରୀ ଭାବେ ରିପବ୍ଳିକ ଅଫ ନାଉରୁ କଥିତ ହେଉଥିବା ବେଳେ ଏହା ପ୍ଲିଜାଣ୍ଟ ଆଇଲଣ୍ଡ ଭାବେ ମଧ୍ୟ ପରିଚିତ । ୨୧ ବର୍ଗକିଲୋମିଟରରେ ପରିବ୍ୟାପ୍ତ ନାଉରୁ ପୃଥିବୀର ସବୁଠାରୁ କ୍ଷୁଦ୍ର ରିପବ୍ଳିକ । ଭାଟିକାନ ସିଟି ପରେ ଏହା ସବୁଠାରୁ କମ ଜନବହୁଳ ରାଷ୍ଟ୍ର ଭାବେ ପରିଗଣିତ । ଏଠାରେ ମାଇକ୍ରୋନେସିଆ ଓ ପଲିନେସିଆର ଲୋକେ ବାସ କରନ୍ତି । ଇତିହାସ ୧୯ଶ ଶତାବ୍ଦୀରେ ଏହି ଦ୍ୱୀପ ଜର୍ମାନୀ ସାମ୍ରାଜ୍ୟର ଅଂଶ ଭାବେ ପରିଗଣିତ ହେଉଥିଲା । ପ୍ରଥମ ବିଶ୍ୱଯୁଦ୍ଧ ପରେ ଏଠାରେ ଅଷ୍ଟ୍ରେଲିଆ, ନ୍ୟୁଜିଲାଣ୍ଡ ଏବଂ ବ୍ରିଟେନ ବିଭିନ୍ନ ସମୟରେ ଶାସନ କରିଥିଲେ । ଦ୍ୱିତୀୟ ବିଶ୍ୱଯୁଦ୍ଧ ବେଳେ ଜାପାନୀ ସେନା ଏହି ଦ୍ୱୀପ ଅଧିକାର କରିଥିଲା । ଯୁଦ୍ଧ ଶେଷ ହେବା ପରେ ଅଷ୍ଟ୍ରେଲିଆ ଏହାର ଶାସନ ଦାୟିତ୍ୱରେ ରହିଥିଲା ।
ସୌଭାଗ୍ୟ କୁମାର ମିଶ୍ର  (ଜନ୍ମ ୫ ସେପ୍ଟେମ୍ବର ୧୯୪୧) ବ୍ରହ୍ମପୁର, ଓଡ଼ିଶାରେ ଜନ୍ମିତ ଜଣେ କବି  । ୧୯୫୫ ମସିହାରୁ ଲେଖି ଆସୁଥିବା, ସୌଭାଗ୍ୟ ମିଶ୍ର ୨୫ରୁ ଊର୍ଦ୍ଧ୍ୱ ପୁସ୍ତକ ରଚନା କରିସାରିଛନ୍ତି । ଇଂରାଜୀ ଭାଷା ସାହିତ୍ୟରେ ସ୍ନାତକୋତ୍ତର ଡିଗ୍ରୀ ପ୍ରଥମ ଶ୍ରେଣୀରେ ପ୍ରଥମ ସ୍ଥାନ ଓ ଡକ୍ଟରେଟ ଉପାଧି ହାସଲ କରିବା ପରେ କଲେଜରେ ଅଧ୍ୟାପନା ଅାରମ୍ଭ କରିଥିଲେ । ବିଜେବି କଲେଜ ଓ ରେଭେନ୍ସା ମହାବିଦ୍ୟାଳୟ ଆଦିରେ ଶିକ୍ଷାଦାନ କରିବା ପରେ, ୧୯୭୮ରୁ ୨୦୦୧ ଯାଏଁ ବହ୍ମପୁର ବିଶ୍ୱବିଦ୍ୟାଳୟର ସ୍ନାତକୋତ୍ତର ଇଂରାଜୀ ବିଭାଗରେ ପ୍ରଫେସର ଭାବେ କାର୍ଯ୍ୟରତ ଥିଲେ । ୧୯୮୬ ମସିହାରେ ତାଙ୍କ କବିତା ସଂକଳନ  "ଦ୍ୱା ସୁପର୍ଣ୍ଣା ' ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
ରାମପୁରା ‌‌ଫୁଲ ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ବଥିନ୍ଦ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାମପୁରା ‌‌ଫୁଲ ସହରର ମୋଟ ଜନସଂଖ୍ୟା ୪୨୮୨୦ ଅଟେ । ସେଥି ମଧ୍ୟରୁ ୫୩.୧୫% ଜଣ ପରୁଷ ହୋଇଥିବା ବେଳେ ୪୬.୮୫% ଜଣ ନାରୀ ଅଟନ୍ତି । ରାମପୁରା ‌‌ଫୁଲର ସାକ୍ଷରତା ହାର ୬୫.୬୮% ଅଟେ । ଏହା ଜାତୀୟ ହାରଠାରୁ -୦.୮୪% ପ୍ରତିଶତ କମ ଅଟେ । ସେଥିରୁ ୩୭.୨୯% ପ୍ରତିଶତ ପୁରୁଷ ଓ ୨୮.୩୯% ନାରୀ ଅଟନ୍ତି । ୧୧.୭୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ରାମପୁରା ‌‌ଫୁଲର ସରକାରୀ ଭାଷା ଅଟେ ।
ମେଟାଭର୍ସ  "ମେଟା-"   (ତଦୁର୍ଦ୍ଧ କିମ୍ବା ପରେ) ଏବଂ  " ବିଶ୍ବ "  ଶବ୍ଦର ସମନ୍ୱିତ ଏକ ଶବ୍ଦ  ହେଉଛି ହେଉଛି ଇଣ୍ଟରନେଟର ଏକ ପରବର୍ତ୍ତୀ ପୁନରାବୃତ୍ତି ଯାହା ଏକ ସ୍ଥାୟୀ ଅନଲାଇନ୍ ୩-ଡି ଅନଲାଇନ ଆଭାସୀ   ପରିବେଶମାନଙ୍କଦ୍ୱାରା ଗଠିତ । ଏହାକୁ ପାରମ୍ପରିକ ବ୍ୟକ୍ତିଗତ କମ୍ପ୍ୟୁଟର କିମ୍ବା ଆଭାସୀ ଏବଂ ଅଗମେଣ୍ଟେଡ୍  (ବର୍ଦ୍ଧିତ) ରିଅଲିଟି ହେଡ଼ସେଟ ମାଧ୍ୟମରେ ଉପଯୋଗ କରିହେବ  । ମେଟାଭର୍ସ, କିଛି ସୀମିତ ଅବସ୍ଥାରେ, ପରି ସାମାଜିକ ପ୍ଲାଟଫର୍ମରେ କିମ୍ବା ସେକେଣ୍ଡ୍ ଲାଇଫ୍ ପରି ଭିଡିଓ ଗେମ୍ରେ ଉପସ୍ଥିତ ଅଛି  ସାମ୍ପ୍ରତିକ ଭର୍ଚୁଆଲ୍ ଏବଂ ଅଗମେଣ୍ଟେଡ୍ ରିଅଲିଟି ଡିଭାଇସ୍ ସହିତ ବୈଷୟିକ ସୀମିତତାକୁ ସମାଧାନ କରିବା ଉପରେ ସାମ୍ପ୍ରତିକ ମେଟାଭର୍ସ ଲକ୍ଷ୍ୟ ରଖିଛି । ଏଥି ସହିତ ବ୍ୟବସାୟ, ଶିକ୍ଷା ଏବଂ ସର୍ବସାଧାରଣ ପ୍ରୟୋଗରେ ମେଟାଭର୍ସ ବ୍ୟବହାରକୁ ବିସ୍ତାର କରିବା ଲକ୍ଷ୍ୟ ରହିଛି  ଅନେକ ମନୋରଞ୍ଜନ ଏବଂ ସୋସିଆଲ ମିଡିଆ କମ୍ପାନୀ ମେଟାଭର୍ସ ସମ୍ବନ୍ଧୀୟ ଅନୁସନ୍ଧାନ ଏବଂ ବିକାଶରେ ବିନିଯୋଗ କରିଛନ୍ତି  ବିଦ୍ୟମାନ ପ୍ରଯୁକ୍ତିବିଦ୍ୟା ଉପରେ ଆଧାରିତ ଏକ ଅବାସ୍ଥବିକ ଏବଂ ଅତ୍ୟଧିକ ବଢ଼େଇଚଢ଼େଇ ଧାରଣା ବ୍ୟବହାର କରି ଜନସମ୍ପର୍କ ନିର୍ମାଣର ଏକ ପଦ୍ଧତି ଭାବରେ ମେଟାଭର୍ସ ସମାଲୋଚିତ ହୋଇଛି  ମେଟାଭର୍ସ ମାଧ୍ୟମରେ ସୋସିଆଲ ମିଡିଆ ଏବଂ ଭିଡିଓ ଗେମ ଶିଳ୍ପରେ ସୂଚନା ଗୋପନୀୟତା ଏବଂ ଉପଭୋକ୍ତା ନିଶା ଚିନ୍ତାଜନକ ବିଷୟ ପାଲିଟିଛି  ଉଲ୍ଲେଖନୀୟ ବିକାଶର ସମୟକ୍ରମ ୧୯୭୮ - ଏବଂ ଗୁଡ଼ିକ ମଲ୍ଟି-ୟୁଜର୍ ଭର୍ଚୁଆଲ୍ ପରିବେଶ ପ୍ରାୟତଃ ସଂଯୁକ୍ତ ସ୍ଥାନଗୁଡିକର ମାନଚିତ୍ର ଉପରେ ଆଧାର କରି, ପରିବେଶ ଏବଂ ଏହା ସହିତ ଗୋରଖ ଧନ୍ଦା  (ପଜଲ୍) ବ୍ୟବହାର କରୁଥିବା ଉପଭୋକ୍ତାମାନଙ୍କୁ ପାଠ୍ୟରେ ବର୍ଣ୍ଣନା କରାଯାଇଥିଲା  ୧୯୯୩ - ମେଟାଭର୍ସ ଏକ  (ଏକ ପାଠ୍ୟ-ଆଧାରିତ, ନିମ୍ନ-ବ୍ୟାଣ୍ଡୱିଡଥ୍ ଭର୍ଚୁଆଲ୍ ରିଅଲିଟି ସିଷ୍ଟମ୍) ଷ୍ଟିଭ୍ ଜ୍ୟାକ୍ସନ୍ ଗେମ୍ସଦ୍ୱାରା ସେମାନଙ୍କର ବିବିଏସ୍, ଇଲୁମିନିଟି ଅନ୍ଲାଇନ୍ର ଏକ ଅଂଶ ଭାବରେ ପରିଚାଳିତ ହୋଇଥିଲା  ୧୯୯୫ - ଆକ୍ଟିଭ୍ ୱାର୍ଲ୍ଡସ୍, ସମ୍ପୂର୍ଣ୍ଣ ରୂପେ ତୁଷାର କ୍ରାସ୍ ଉପରେ ଆଧାରିତ, ଅନ୍ତତଃ ପକ୍ଷେ ମେଟାଭର୍ସର ଧାରଣାକୁ କାର୍ଯ୍ୟକାରୀ କରୁଥିବା ଭର୍ଚୁଆଲ୍-ରିଅଲିଟି ଦୁନିଆ ବଣ୍ଟନ କଲା  ୨୦୦୩ - ସେକେଣ୍ଡ୍ ଲାଇଫ୍, ଲିଣ୍ଡେନ୍ ଲ୍ୟାବ୍ଦ୍ୱାରା ଆରମ୍ଭ କରାଯାଇଥିଲା  ପ୍ରକଳ୍ପର ଉଲ୍ଲିଖିତ ଲକ୍ଷ୍ୟ ହେଉଛି ମେଟାଭର୍ସ ପରି ଏକ ଉପଭୋକ୍ତା-ପରିଭାଷିତ ବିଶ୍ୱ ସୃଷ୍ଟି କରିବା ଯେଉଁଥିରେ ଲୋକମାନେ ପାରସ୍ପରିକ କଥାବାର୍ତ୍ତା, ଖେଳିବା, ବ୍ୟବସାୟ କରିପାରିବେ ଏବଂ ଅନ୍ୟଥା ଯୋଗାଯୋଗ କରିପାରିବେ  ୨୦୦୪ - 3 ଇଣ୍ଟରାକ୍ଟିଭ୍ ରିଅଲ୍ ଟାଇମ୍ ୩ଡି  (ୱେବ୍ 3ଡି ) ପାଇଁ ଖୋଲା ମାନକ ଭାବରେ ଭର୍ଚୁଆଲ୍ ରିଅଲିଟି ମଡେଲିଂ ଭାଷା  ର ଉତ୍ତରାଧିକାରୀ ଭାବରେ ଦ୍ୱାରା ଅନୁମୋଦିତ ହେଲା  ଆଜିକାଲି 3 ହେଉଛି 3ଡି ୱେବ୍ ଏବଂ ମିଶ୍ରିତ ବାସ୍ତବତା ଖୋଲା ମେଟାଭର୍ସକୁ ଭର୍ଚୁଆଲ୍, ଦର୍ପଣ, ଏବଂ ବର୍ଦ୍ଧିତ ବାସ୍ତବତାକୁ ୱେବ୍ ସହିତ ମିଶ୍ରଣ କରି ପ୍ରସ୍ତୁତ ହୋଇଥିବା ଏକ ମାନକ  ୨୦୦୬ - ରୋବ୍ଲକ୍ସ ପ୍ରକାଶିତ ହୋଇଥିଲା  ୨୦୧୮ - ସୋଲିରାକ୍ସଦ୍ୱାରା ଲଞ୍ଚ କରାଯାଇଥିଲା  ୨୦୧୯ - ଏକ ସାମାଜିକ ଭାବରେ ଫେସବୁକ ଘୋଷଣା କରିଥିଲା । ୨୦୨୦ - ଡିସେଣ୍ଟ୍ରାଲ୍ୟାଣ୍ଡ, ଏକ ବିକେନ୍ଦ୍ରୀକରଣ ଭର୍ଚୁଆଲ୍ ପ୍ଲାଟଫର୍ମ ଭାବରେ ଏହାର ଉପଭୋକ୍ତାମାନଙ୍କଦ୍ୱାରା ପରିଚାଳିତ ଏବଂ ପରିଚାଳିତ  ୨୦୨୧ - ଏପିକ ଗେମ୍ସ  କମ୍ପାନୀ ଫୋର୍ଟନାଇଟ୍ ମେଟାଭର୍ସ ନିର୍ମାଣ କରିବାକୁ ଅର୍ଥ ଯୋଗାଡ଼ କରିଥିଲା ।। ୨୦୨୧ - ମାଇକ୍ରୋସଫ୍ଟ ମେସ୍, ମିଶ୍ରିତ ରିଅଲିଟି ସଫ୍ଟୱେର୍, ହୋଲୋଲେନ୍ସ ୨ ପରି ମାଇକ୍ରୋସଫ୍ଟ ଡିଭାଇସ୍ ମାଧ୍ୟମରେ ଭର୍ଚୁଆଲ୍ ଉପସ୍ଥିତି ସକ୍ଷମ କରେ  ୨୦୨୧ - ଏକୀକୃତ ଜାତୀୟ ଏବଂ ପ୍ଲାଟଫର୍ମ ନିର୍ମାଣ ଲକ୍ଷ୍ୟ ନେଇ ଦକ୍ଷିଣ କୋରିଆ ଏକ ଜାତୀୟ ମେଟାଭର୍ ମିଳନ ସୃଷ୍ଟି କରିବାକୁ ଘୋଷଣା କରିଛି  ୨୦୨୧ - ସୋସିଆଲ୍ ନେଟୱାର୍କ ଫେସବୁକର ପ୍ୟାରେଣ୍ଟ୍ କମ୍ପାନୀକୁ  "ଫେସବୁକ୍, ." ରୁ ନାମିତ କରାଯାଇଛି   " ମେଟା ପ୍ଲାଟଫର୍ମଗୁଡିକ " କୁ ଏହାର ଚେୟାରମ୍ୟାନ୍ ମାର୍କ ଜୁକରବର୍ଗ ମେଟାଭର୍ ଇକୋସିଷ୍ଟମର ବିକାଶ ପାଇଁ ଏକ କମ୍ପାନୀ ପ୍ରତିବଦ୍ଧତା ଘୋଷଣା କରିଥିଲେ। ବିଭିନ୍ନ ବର୍ଦ୍ଧିତ ଏବଂ ଭର୍ଚୁଆଲ୍ ବାସ୍ତବତା ଧାରଣା ଉପସ୍ଥାପିତ ହୋଇଛି, ଯଦିଓ ଅନେକ ଅନ୍ତର୍ନିହିତ ପ୍ରଯୁକ୍ତିବିଦ୍ୟା ବିକାଶରେ ପ୍ରବେଶ କରିଛି କିମ୍ବା ଏପର୍ଯ୍ୟନ୍ତ ପ୍ରବେଶ କରିପାରି ନାହିଁ
୧୯୪୮   ଗ୍ରେଗୋରି ପାଞ୍ଜି ଅନୁସାରେ ଗୁରୁବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1948 ବର୍ଷ, 2 ଶହସ୍ରାବ୍ଦର 948 ବର୍ଷ, 20 ଶତାବ୍ଦୀର 48 ବର୍ଷ, ଏବଂ ୧୯୪୦ ଦଶକର 9 ବର୍ଷ ଥିଲା ।
ବୈଦେହୀଶ ବିଳାସ ଉପେନ୍ଦ୍ର ଭଞ୍ଜଙ୍କ ବିରଚିତ ଏକ ଛାନ୍ଦକାବ୍ୟ  ଓଡ଼ିଆ ସାହିତ୍ୟର ଶ୍ରେଷ୍ଠ କାବ୍ୟ ମଧ୍ୟରେ ଏହା ଅନ୍ୟତମ  କାବ୍ୟଟି ରାମାୟଣ କଥାବସ୍ତୁ ଆଧାରିତ  ବାବନ ଗୋଟି ଛାନ୍ଦ ବିଶିଷ୍ଟ ଏହି କାବ୍ୟର ପ୍ରତ୍ୟେକ ପାଦ ବ-ଅକ୍ଷରରେ ଆରମ୍ଭ  ପ୍ରଚଳିତ ଛାନ୍ଦ ଏହି ଗ୍ରନ୍ଥରୁ କେତୋଟି ଛାନ୍ଦ ଅତ୍ୟନ୍ତ ଲୋକପ୍ରିୟ ହୋଇପାରିଛି ।  "ବିତଳକୁ ଆଲିଙ୍ଗନ"  ଛାନ୍ଦରେ ରାମ ଓ ଲକ୍ଷ୍ମଣଙ୍କ ବିଶ୍ୱାମିତ୍ରଙ୍କ ସଙ୍ଗେ ଗଙ୍ଗା ପାରି ହେବାର ଦୃଶ୍ୟ ଅତି ନିଖୁଣ ଭାବରେ ଚିତ୍ରିତ ହୋଇଛି । ସଙ୍ଗୀତ ବୈଦେହୀଶ ବିଳାସରେ ଭଞ୍ଜ ଅନେକ ବୃତ୍ତଗୁଡ଼ିକର ପ୍ରୟୋଗ କରି ସଙ୍ଗୀତରେ ନିଜ ପାରଦର୍ଶିତା ଦେଖାଇପାରିଛନ୍ତି । କଥାବସ୍ତୁ ଆଧାରିତ ସ୍ୱର ଥିବାରୁ କାବ୍ୟଟି ଆହୁରି ଆଦୃତ ଅଟେ ।
ମଦନଲାଲ, ନାମରେ ବହୁଳ ପରିଚିତ ଭାରତୀୟ କ୍ରିକେଟ ଖେଳାଇଙ୍କ ପୂର୍ଣ ନାମ ମଦନଲାଲ ଉଧୋଊରାମ ଶର୍ମା   ଜନ୍ମ ୨୦ ମାର୍ଚ ୧୯୫୧   । ସେ ପଞ୍ଜାବର ଅମୃତସରଠାରେ ଜନ୍ମ ଗ୍ରହଣ କରିଥିଲେ । ସେ ଭାରତୀୟ ଜାତୀୟ ଦଳ ପାଇଁ ଟେଷ୍ଟ ଓ ଏକଦିବାସୀୟ ଅନ୍ତର୍ରାଷ୍ଟ୍ରୀୟ ଖେଳିଥିଲେ ଓ ଭାରତ ପ୍ରଥମ କରି ଜିତି ଥିବା ୧୯୮୩ ବିଶ୍ୱ କପ ଦଳର ଜଣେ ମୁଖ୍ୟ ସଦସ୍ୟ ଥିଲେ । ଖେଳ ଜୀବନ ମଦନଲାଲାଲ ଜଣେ ଅଲ ରାଉଣ୍ଡର । ସେ ଦ୍ରୁତ ଗତି ବୋଲିଂ କରିବା ସହ ଭଲ ବାଟିଙ୍ଗ ମଧ୍ୟ କରିପାରୁଥିଲେ । ଭାରତ ପାଇଁ ସେ ୩୯ଟି ଟେଷ୍ଟ ଖେଳି ୨୨.୬୫ ହାରରେ ୧,୦୪୨ ରଣ ସହ ୭୧ଟି ୱିକେଟ ନେଇଥିଲେ । ତଳ ଅଦରରେ ବାଟିଙ୍ଗ ଭଲ ସମ୍ଭାଳି ପରୁଥିବା ଖେଳାଳି ହିସାବରେ ତାଙ୍କର ଖ୍ଯାତି ରହିଛି । ଏକ ଦିବାସୀୟ ଅନ୍ତର୍ରାଷ୍ଟ୍ରୀୟ ମେଚରେ ମଦନଲାଲ ଜଣେ ଖୁବ ଉପଯୋଗୀ ଅଲ ରାଉଣ୍ଡର ହିସାବରେ ପ୍ରସିଦ୍ଧ ଥିଲେ । ୧୯୮୩ ବିଶ୍ୱ କପରେ କପିଲ ଦେବଙ୍କ ନେତୃତ୍ୱରେ ଜିତି ଥିବା ଦଳରେ ୬ ଜଣ ଅଲ ରାଉଣ୍ଡର ଥିଲେ ମଧ୍ୟ ମଦନଲାଲ ତାଙ୍କର ଅବଦାନଦ୍ୱାରା ତାଙ୍କର ସ୍ୱାତନ୍ତ୍ରତା ବଜାୟ ରଖିଥିଲେ । ସେ ଫାଇନାଲ ମେଚରେ ଚମତ୍କାର ବୋଲିଂ କରି ୱେଷ୍ଟ ଇଣ୍ଡିଜର ଭିଭିୟାନ ରିଚାର୍ଡଙ୍କୁ ଆଉଟ କରିବା ଫଳରେ ଭାରତୀୟ ଦଳ ଫାଇନାଲରେ ଜିତିବା ସମ୍ଭବ ହେଇଥିଲା । ମଦନଲାଲ ତାଙ୍କ ଖେଳ ଜୀବନରେ ଭାରତ ପାଇଁ ୬୭ଟି ଏକଦିବସୀୟ ଅନ୍ତର୍ରାଷ୍ଟ୍ରୀୟ ଖେଳିଥିଲେ । ପରେ ସେ ଖେଳରୁ ଅବସର ନେଇ କ୍ରିକେଟ କୋଚିଙ୍ଗ ଦେଇଥିଲେ । ମାଦନଲାଲଙ୍କ କୋଚିଙ୍ଗ ଅବଦାନ ଅବସର ପରେ ସେ ୧୯୯୬ରୁ ୧୯୯୭ ପର୍ଯ୍ୟନ୍ତ ଭାରତୀୟ ଜାତୀୟ ଦଳର କୋଚ ଥିଲେ । ସେ ଆରବ ଏମିରଟ ଜାତୀୟ କ୍ରିକେଟ ଦଳର କୋଚ ଭାବରେ ମଧ୍ୟ କିଛି ବର୍ଷ କାମ ଅରିଥିଲେ । ଦିଲ୍ଲୀରେ ତାଙ୍କର ଏକ କ୍ରିକେଟ ପ୍ରଶିକ୍ଷଣ ଏକାଡେମୀ ମଧ୍ୟ ଅଛି । ରାଜନୀତିରେ ମାଦନଲାଲ ମାର୍ଚ , ୨୦୦୯ରେ ମଦନଲାଲ ଭାରତୀୟ ଜାତୀୟ କଂଗ୍ରେସ ଦଳ ପକ୍ଷରୁ ହମୀରପୁର ଲୋକ ସଭା ଆସନ ପାଇଁ ପ୍ରତ୍ୟାଶୀ ଥିଲେ । କିନ୍ତୁ ସେ ପରାଜିତ ହେଇଥିଲେ । ଅଭିନେତା ଭାବେ ମଦନଲାଲ ୨୦୧୩ରେ ମଦନଲାଲ ଟିଭି ଅଭିନେତା ଭାବେ ଅଭିନୟ କରିଥିଲେ । ସେ ଲାଇଫ ଓକେ ଚ୍ୟାନେଲରେ  'ହମ ନେ ଲି ହୈ ଶପଥ  " ନାମକ ଏକ ଅପରାଧ ସମ୍ପର୍କିତ ସିରିୟାଲରେ ଅଭିନୟ କରିଥିଲେ ।
ଫାଇମୋସିସ ବା ଚୁଚୁନ୍ଦ୍ରୀ  (ଇଂରାଜୀ ଭାଷାରେ ) ଏକ ରୋଗ ଯେଉଁଥିରେ ମାନବ ଲିଙ୍ଗର ଚର୍ମ ବା ଅଗ୍ରଚ୍ଛଦକୁ   ଗ୍ଲାନ୍ସ/ଲିଙ୍ଗମୁଣ୍ଡି   ପଛ ପାଖକୁ ଟାଣି ହୁଏନି  । ପରିସ୍ରା କଲାବେଳେ ଅଗ୍ରଚ୍ଛଦ ତଳେ ପରିସ୍ରା ଜମିଯାଇ ବେଲୁନ ଭଳି ଫୁଲିଯାଏ । କିଶୋର ଓ ଯୁବାବସ୍ଥାରେ ଲିଙ୍ଗ ଉଦ୍ଧତ   ହେଲାବେଳେ କଷ୍ଟ ହୁଏ, ଅନ୍ୟଥା କଷ୍ଟ ହୁଏନାହିଁ । ଏହି ବେମାରୀ ଥିଲେ ଲିଙ୍ଗମୁଣ୍ଡି ପ୍ରଦାହ ବା ବାଲାନାଇଟିସ   ରୋଗ ହେବା ସଙ୍କଟ ରହେ । ଅଳ୍ପ ବୟସ୍କ ପିଲାଙ୍କର ଅଗ୍ରଚ୍ଛଦ ପଛକୁ ଟାଣି ନ ହେବା ସାଧାରଣ କଥା । ପ୍ରାୟ ୯୦% କେଶ୍‌ରେ ୭ ବର୍ଷ ବୟସ ବେଳକୁ ଓ ୯୯% ୧୬ ବର୍ଷ ବୟସ ବେଳକୁ ଏହି ଅସୁବିଧା ସୁଧୁରିଯାଏ । ବାଲାନାଇଟିସ   ବା ବାଲାନାଇଟିସ ଜିରୋଟିକା ଓବଲିଟରାନ୍ସ   ରୋଗ ଥିଲେ ସ୍କାର ହୋଇ ଏହି ରୋଗ ହୋଇପାରେ । ଅଗ୍ରଚ୍ଛଦ ତଳେ ସ୍କାର ଦେଖି ଏହି ରୋଗ ସ‌ହଜରେ ନିର୍ଣ୍ଣୟ କରିହୁଏ । ଏହି ବେମାରୀ ପ୍ରାୟ ୩ ବର୍ଷ ବେଳକୁ ଭଲ ହୋଇଯାଏ । ଅଳ୍ପ ବୟସ ବେଳେ ଚର୍ମକୁ ପଛକୁ ଟାଣିବାକୁ ଚେଷ୍ଟା ନ କରିବା ଉଚିତ । ଏହି ସମୟ ସୀମା ମଧ୍ୟରେ ଭଲ ନ ହେଲେ ସ୍ଟିରଏଡ କ୍ରିମ   ଲଗେଇଲେ ଟାଇଟ ଚର୍ମ ଢିଲା ହୋଇଯାଏ । ଏହି ଚିକିତ୍ସା ସ‌ହିତ ପଛକୁ ଟାଣିଲେ ମଧ୍ୟ ଯଦି ତ‌ଥାପି ଭଲ ନ ହେଲା ତା 'ହେଲେ ସୁନତ୍ ଅପରେଶନ କରିବାକୁ ସୁପାରିସ କରାଯାଏ । ଟାଇଟ ଚର୍ମ ବେଳେବେଳେ ଗ୍ଲାନ୍ସ ପଛପାଖରେ ଜାମ ହୋଇଗଲେ ତାହାକୁ ପାରାଫାଇମୋସିସ   କୁହାଯାଏ । ଏହି ଶବ୍ଦଟି ଭାଷାର  , ଶବ୍ଦରୁ ନିଆଯାଇଛି ଯାହାର ଅର୍ଥ ମଜଲ୍  " "  ।
ଇଣ୍ଟରଫେରନ ଆଲଫା ହେଉଛି ଅନେକ ଔଷଧର ଏକ ଗୋଷ୍ଠୀ ଯାହାକି ଅନେକ କର୍କଟ ଏବଂ ଭୁତାଣୁ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ । ବୃକ୍‌କ କର୍କଟ, ମେଲାନୋମା, ଏକାଧିକ ମାଇଲୋମା, ଲ୍ୟୁକେମିଆ, କାପୋସିର ସାର୍କୋମା ଏବଂ ଅଣ-ହଜକିନ୍ସ ଲିମ୍ଫୋମା ପାଇଁ ଏହା ବ୍ୟବହୃତ ହୁଏ । ହେପାଟାଇଟିସ୍ ବି ଏବଂ ହେପାଟାଇଟିସ୍ ସି ସଂକ୍ରମଣରେ ମଧ୍ୟ ଏହା ବ୍ୟବ‌ହାର ହୋଇପାରେ । ଏହା ସାଧାରଣତଃ ଚର୍ମ ତଳେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, ମୁଣ୍ଡବିନ୍ଧା, ଗଣ୍ଠି ଯନ୍ତ୍ରଣା, ଥକାପଣ, କେଶ ଝଡ଼ିବା, ଉଦାସୀନତା, ଅଣନିଶ୍ୱାସ ଏବଂ ସ୍ୱଳ୍ପ ଶ୍ୱେତ ରକ୍ତ କଣିକା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ଏବଂ ଅଗ୍ନାଶୟ ପ୍ରଦାହହୋଇପାରେ । ଏହା ସାଧାରଣତଃ ପ୍ରତିରକ୍ଷା ପ୍ରଣାଳୀଦ୍ୱାରା ଉତ୍ପାଦିତ ଏକ ସାଇଟୋକାଇନ୍ । ଇଣ୍ଟରଫେରନ୍ ଆଲଫା-୨ଏ, ଇଣ୍ଟରଫେରନ୍ ଆଲଫା-୨ବି, ଏବଂ ଇଣ୍ଟରଫେରନ୍ ଆଲଫା-ଏନ୩ ଇତ୍ୟାଦି ଏହି ଗୋଷ୍ଟିରେ ଅନେକ ପ୍ରକାର ଔଷଧ ଅଛି । ପ୍ରଭାବର ଅବଧି ବଢ଼େଇବା ପାଇଁ ଏଗୁଡିକ ପେଜିଲେଟେଡ୍  ( ପେଜିଣ୍ଟରଫେରନ୍ ଆଲଫା-୨ ଏବଂ ଆଲଫା-୨ ବି) କରାଯାଇପାରେ  । ୧୯୮୦ ଦଶକରେ କର୍କଟ ରୋଗ ପାଇଁ ଏବଂ ୧୯୯୦ ଦଶକରେ ହେପାଟାଇଟିସ୍ ବି ଏବଂ ସି ଇତ୍ୟାଦିର ଚିକିତ୍ସା ବ୍ୟବହାର ପାଇଁ ଇଣ୍ଟରଫେରନ୍ ଆଲଫା ଅନୁମୋଦିତ ହୋଇଥିଲା । ୨୦୦୦ରେ ପେଜିଲେଟେଡ୍ ସଂସ୍କରଣ ଉପଲବ୍ଧ ହେଲା । ଇଣ୍ଟରଫେରନ୍ ଆଲଫା-୨ ଆଉ ତିଆରି ହେଉନାହିଁ । ଯୁକ୍ତରାଜ୍ୟରେ ପେଜିନଣ୍ଟରଫେରନ୍ ଆଲଫା-୨ଏ ବ୍ୟବସାୟିକ ଭାବରେ ଉପଲବ୍ଧ
ଶାବରୀ ନଦୀ  ତେଲୁଗୁ:     ଗୋଦାବରୀ ନଦୀର ଏକ ମୁଖ୍ୟ ଉପନଦୀ । ଏହା ଭାରତୀୟ ରାଜ୍ୟ ଛତିଶଗଦ , ଓଡ଼ିଶା ଓ ଆନ୍ଧ୍ରା ପ୍ରଦେଶ ଦେଇ ପ୍ରବାହିତ ହୁଏ ଓ ଓଡ଼ିଶାରେ ଏହାକୁ କୋଲାବ ନଦୀ ବୋଲି କୁହାଯାଇଥାଏ । ଏହାର ଉତ୍ପତ୍ତି ସ୍ଥଳ ପୂର୍ବଘାଟ ପର୍ବତ ମାଳାର ପଶ୍ଚିମ ଅଞ୍ଚଳର ଗଡାଣିରୁ 1370 ମିଟର ପତ୍ତନ ଉପରୁ ସ୍ଥାନରୁ ହେଇଥାଏ । ଏହାର ବେସିନ ଅଞ୍ଚଳ ବର୍ଷକୁ ହାରାହାରି 1250 ମିଲିମିଟର ଜଳ ପ୍ରାପ୍ତ ହେଇଥାଏ । ଏହା ଛତିଶଗଦ ଓ ଓଡ଼ିଶା ରାଜ୍ୟର ସୀମା ଦେଇ ଯାଇ ଆନ୍ଧ୍ରା ପ୍ରଦେଶକୁ ପ୍ରବେଶ କଳା ପରେ ଗୋଦାବରୀ ସହ ସମ୍ମିଳିତ ହୁଏ । ଓଡ଼ିଶାରେ ଅପର- କୋଲାବ ନାମକ ପ୍ରକଳ୍ପରେ ଏହା ଜଳବିଦ୍ୟୁତ ଉତ୍ପାଦନ କରିବା ସହ ଜଳ ଯୋଗାଣ ପାଇଁ ଜଳାଶୟ ନିର୍ମାଣ ହେଇଛି । ଏହି ନଦୀର ଗଡାଣି ଖୁବ ତୀବ୍ର ରହୁଥିବାରୁ ଏହା ମାଧ୍ୟମ ଧରଣର ବନ୍ଧ ନିର୍ମାଣ କରି ଜଳ ବିଦ୍ୟୁତ ଉତ୍ପାଦନ ପାଇଁ ଖୁବ ଯୂପଯୋଗୀ । ଜୁଆର ନଲ୍ଲା ଦେଇ ଇନ୍ଦ୍ରାବତୀ ନଦୀର ଅତିରିକ୍ତ ବନ୍ୟା ଜଳ ଏହି ନଦୀକୁ ଅଣା ଯାଇପାରିବ । ସିଲେରୁ ନଦୀ  ( ଯାହା ଉପରେ ମାଛଖଣ୍ଡ ପ୍ରକଳ୍ପ ରହିଛି ) ଏହି ସବାରି ନଦୀର ଏକମୁଖ୍ୟ ଉପନଦୀ  । ଏହା ଆନ୍ଧ୍ରା ପ୍ରଦେଶ , ଛତିଶଗଦ ଓ ଓଡ଼ିଶାର ସୀମାର ମିଶ୍ରଣ ଅଞ୍ଚଳରେ ମିଶିଛି । ଏହାର ମଧ୍ୟ ଜଳବିଦ୍ୟୁତ ପ୍ରକଳ୍ପ ପାଇଁ ପର୍ଯ୍ୟାପ୍ତ ସୁଯୋଗ ରହିଛି ।
ପ୍ରତିଜ୍ଞା ଦେବୀ, ଜଣେ ଓଡ଼ିଆ ଅଧ୍ୟାପିକା, ସାରସ୍ୱତ ସାଧିକା, ଲେଖିକା ଏବଂ ଅନୁବାଦିକା ଥିଲେ । ସେ ମନୋଜ ଦାସଙ୍କ ଧର୍ମ ପତ୍ନୀ ଥିଲେ । ପ୍ରତିଜ୍ଞା ଦେବୀ ତାଙ୍କ ଜୀବନ କାଳ ମଧ୍ୟରେ କିଛି ପୁସ୍ତକ ରଚନା କରିବା ସ‌ହିତ ଶ୍ରୀ ଅରବିନ୍ଦ ଓ ଶ୍ରୀ ମା ଙ୍କର ବିଭିନ୍ନ ଲେଖାର ଓଡ଼ିଆ ଅନୁବାଦ କରିଥିଲେ । ୧୯୬୨ ମସିହାରେ ତାଙ୍କ ପୁଅର ଅକାଳ ବିୟୋଗ ପରେ ଉଭୟ ପତିପତ୍ନୀ ପଣ୍ଡିଚେରୀସ୍ଥିତ ଶ୍ରୀ ଅରବିନ୍ଦ ଆଶ୍ରମକୁ ଚାଲି ଯାଇଥିଲେ ଏବଂ ସେଠାରେ ଅଧ୍ୟାପନ କରିବା ଆରମ୍ଭ କରିଥିଲେ । ପ୍ରାରମ୍ଭିକ ଜୀବନ ପ୍ରତିଜ୍ଞା ଦେବୀ ଜଗତସିଂହପୁର ଜିଲ୍ଲାର କୁଜଙ୍ଗ ଅଞ୍ଚଳରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ନାରାୟଣ ବୀରବର ସାମନ୍ତ ଜଣେ ବିଶିଷ୍ଟ ସ୍ୱାଧୀନତା ସଂଗ୍ରାମୀ ଥିଲେ ଏବଂ ମାତା ରତ୍ନମାଳୀ ଜେମା । ସେ ରେଭେନ୍ସା ମହାବିଦ୍ୟାଳୟରୁ ମନୋବିଜ୍ଞାନରେ ସ୍ନାତକୋତ୍ତର ଶିକ୍ଷା ଲାଭ କରିଥିଲେ । ପରବର୍ତ୍ତୀ ସମୟରେ ଓଡ଼ିଶା ଭୂତପୂର୍ବ ମୁଖ୍ୟମନ୍ତ୍ରୀ ହରେକୃଷ୍ଣ ମହତାବଙ୍କ ମଧ୍ୟସ୍ଥତାରେ ସେ ମନୋଜ ଦାସଙ୍କୁ ବିବାହ କରିଥିଲେ । ଓଡ଼ିଆ ସାହିତ୍ୟରେ ଅବଦାନ ପ୍ରତିଜ୍ଞା ଦେବୀ ଶିଶୁ ପତ୍ରିକା ଜହ୍ନମାମୁଁକୁ ଓଡ଼ିଶାର ଜନମାନସରେ ଲୋକପ୍ରିୟ କରାଇବାର ପ୍ରମୁଖ ଭୂମିକା ଗ୍ରହଣ କରିଥିଲେ । ସେହି ପତ୍ରିକାରେ ତାଙ୍କ ରଚନାଗୁଡ଼ିକରେ ସେ ନିଜର ନାମ ଉଲ୍ଲେଖ ନ କରି ବରଂ  'ସବ୍ୟସାଚୀ' ,  'ଫାଲ୍ଗୁନୀ'  ଆଦି ନାମ ବ୍ୟବ‌ହାର କରୁଥିଲେ । ମୃତ୍ୟୁ ୨୦୧୮ ମସିହା ଅକ୍ଟୋବର ୩ ତାରିଖରେ ରାତି ୮ଟା ୫୦ ମିନିଟ୍ ସମୟରେ ପ୍ରତିଜ୍ଞା ଦେବୀଙ୍କର ମୃତ୍ୟୁ ହୋଇଥିଲା । ପଣ୍ଡିଚେରୀସ୍ଥିତ ଶ୍ରୀଅରବିନ୍ଦ ଆଶ୍ରମରେ ତାଙ୍କର ଦେହାନ୍ତ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୮୦ ବର୍ଷ ବୟସ ହୋଇଥିଲା । ମୃତ୍ୟୁ ପୂର୍ବରୁ ସେ ଦୀର୍ଘ ଦିନ ଧରି ଅସୁସ୍ଥ ଥିଲେ ଏବଂ ହସ୍ପିଟାଲରେ ଚିକିତ୍ସିତ ହେଉଥିଲେ ।
ସେଲେକ୍ସିପାଗ  (ଇଂରାଜୀ ଭାଷାରେ ), ଅପ୍ଟ୍ରାଭି ଏହାର ବେପାର ନାମ, ହେଉଛି ଏକ ଔଷଧ ଯାହା ଫୁସଫୁସ ଧମନୀ ଉଚ୍ଚ ରକ୍ତଚାପ  ର ଚିକିତ୍ସା ପାଇଁ ବ୍ୟବହୃତ ହୁଏ  । ସାଧାରଣତଃ ଏହା ଲୋକମାନଙ୍କ ପାଇଁ ବ୍ୟବହୃତ ହୁଏ ଯେଉଁମାନଙ୍କ ଏଣ୍ଡୋଥେଲିନ୍ ରିସେପ୍ଟର ଆଣ୍ଟାଗୋନିଷ୍ଟ ଏବଂ ପିଡିଇ୫  ( 5) ଇନହିବିଟର ଯଥେଷ୍ଟ ନୁହେଁ  । ଏହା ପାଟିରେ କିମ୍ବା ଇଞ୍ଜେକସନ ଆକାରରେ ଶିରାରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ତରଳ ଝାଡ଼ା, ମାଂସପେଶୀ ଯନ୍ତ୍ରଣା, ଲାଲ ପଡ଼ିଯିବା ଏବଂ ରାସ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଫୁସଫୁସ ଇଡିମା ହୋଇପାରେ । ଗୁରୁତ୍ୱପୂର୍ଣ୍ଣ କରୋନାରୀ ଧମନୀ ରୋଗ କିମ୍ବା କପାଟିକା ହୃଦ୍‌ରୋଗ ଥିଲେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଏହା ପ୍ରୋଷ୍ଟାସାଇକ୍ଲିନ୍ ରିସେପ୍ଟରକୁ ସକ୍ରିୟ କରି କାମ କରେ ଯାହା ରକ୍ତ ନଳୀରେ ଥିବା ମାଂସପେଶୀକୁ ଆରାମ ଦେଇଥାଏ । ୨୦୧୫ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୬ରେ ୟୁରୋପରେ ଡାକ୍ତରୀ ଚିକିତ୍ସା ପାଇଁ ସେଲେକ୍ସିପାଗ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହି ଚିକିତ୍ସା ପାଇଁ ୨୦୨୧ ସୁଦ୍ଧା ମାସକୁ ପ୍ରାୟ ୨୦,୧୦୦ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୩୦୦୦ ପାଊଣ୍ଡ ।
ଲେଫାମୁଲିନ  (ଇଂରାଜୀ ଭାଷାରେ ), ଜେନଲେଟା ଏହାର ବିକ୍ରୟ ନାମ, ହେଉଛି ଏକ ଆଣ୍ଟିବାୟୋଟିକ ଯାହା ସମ୍ପ୍ରଦାୟ ପ୍ରଭାବିତ ନିମୋନିଆର ଚିକିତ୍ସା ପାଇଁ ବ୍ୟବହୃତ ହୁଏ  । ଯେତେବେଳେ ଅନ୍ୟ ଆଣ୍ଟିବାୟୋଟିକ ଉପଯୁକ୍ତ ନୁହେଁ ସେତେବେଳେ ଏହା ବ୍ୟବହୃତ ହୁଏ । ଏହା ଏମଆରଏସଏ   ସମେତ ଅନେକ ଜୀବାଣୁ ବିରୁଦ୍ଧରେ ପ୍ରଭାବଶାଳୀ ଅଟେ । ଏହା ପାଟିରେ ଦିଆଯାଏ କିମ୍ବା ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ, ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା ଏବଂ ଯକୃତ ପ୍ରଦାହ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଲଙ୍ଗ କ୍ୟୁଟି ସିଣ୍ଡ୍ରୋମ ଏବଂ କ୍ଲୋଷ୍ଟ୍ରିଡିଅମ ଡିଫିସିଲ ସଂକ୍ରମଣ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ପ୍ଲୁରୋମୁଟିଲିନ ଆଣ୍ଟିବାୟୋଟିକ ଏବଂ ଜୀବାଣୁ ଆରଏନଏ   ରୁ ପ୍ରୋଟିନ୍ ଉତ୍ପାଦନକୁ ଅବରୋଧ କରି କାର୍ଯ୍ୟକ୍ଷମ ହୁଏ । ୨୦୧୯ ମସିହାରେ ଆମେରିକାରେ ଏବଂ ୨୦୨୦ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଲେଫାମୁଲିନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୫ ଦିନର ଚିକିତ୍ସା ମୂଲ୍ୟ ପ୍ରାୟ ୧୪୫୦ ଡଲାର ଥିଲା । ୟୁରୋପରେ ଏହା ଅନୁମୋଦିତ ହୋଇଥିବାବେଳେ ୨୦୨୧ ସୁଦ୍ଧା ଏହା ବ୍ୟବସାୟିକ ଭାବରେ ଉପଲବ୍ଧ ନୁହେଁ ।
ଜେରୋଷ୍ଟୋମିଆ, ଯାହାକୁ ଶୁଖିଲା ପାଟି କୁହାଯାଏ, ପାଟିର ଏକ ଅବସ୍ଥା ଯେଉଁଥିରେ ପଟିକୁ ଓଦା ରଖିବା ପାଇଁ ପର୍ଯ୍ୟାପ୍ତ ପରିମାଣର ଲାଳ ନଥାଏ । ଅନ୍ୟ ଲକ୍ଷଣଗୁଡ଼ିକ ମଧ୍ୟରେ ଫାଟିଯାଇଥିବା ଓଠ କିମ୍ବା ଶୁଖିଲା ଓଠ ହୋଇପାରେ । ଜଟିଳତା ମଧ୍ୟରେ ଲାଳ ପୂର୍ଣ୍ଣ ଖୋପ, ସ୍ୱାଦ ହ୍ରାସ, ଖରାପ ନିଶ୍ୱାସ ଏବଂ ଚୋବାଇବା, ଗିଳିବା କିମ୍ବା କଥାବାର୍ତ୍ତା ହେବାରେ ଅସୁବିଧା ହୋଇପାରେ । କାରଣଗୁଡିକ ମଧ୍ୟରେ କିଛି ଔଷଧ, ଜୋଗ୍ରେନ ସିଣ୍ଡ୍ରୋମ, ଏଚ୍.ଆଇ.ଭି/ଏଡସ୍, ମଧୁମେହ, ଅଟୋମ୍ୟୁମ୍ୟୁନ ରୋଗ ଏବଂ ବିକିରଣ ଚିକିତ୍ସା ହୋଇପାରେ । ଏହି ଅବସ୍ଥା ସୃଷ୍ଟିକାରୀ ଔଷଧ ମଧ୍ୟରେ ଫୁରୋସେମାଇଡ୍, ଆଣ୍ଟିକୋଲିନଜିକ୍ସ, ଆଣ୍ଟିହିଷ୍ଟାମିନ୍ସ, ରକ୍ତଚାପର ଔଷଧ, ଅବସାଦ ରୋଧୀ ଔଷଧ ଓ କେମୋଅଥେରାପି ଇତ୍ୟାଦି ଉଲ୍ଲେଖନୀୟ । ପାଟି ବାଟେ ପ୍ରଶ୍ୱାସ ନିଶ୍ୱାସ କ୍ରିୟା କଲେ ମଧ୍ୟ ଏହି ସଙ୍କଟ ସୃଷ୍ଟି ହୁଏ । ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଉପରେ ଆଧାରିତ ହୁଏ । ମୂଳ କାରଣ ଉପରେ ଚିକିତ୍ସା ନିର୍ଭର କରେ । ପର୍ଯ୍ୟାପ୍ତ ପରିମାଣର ପାଣି ପିଇବା, ଚୁଇଙ୍ଗମ ଚୋବେଇବା, ଧୂମପାନ ବନ୍ଦ କରିବା, ରାତିରେ ହ୍ୟୁମିଡିଫ।ୟାର ବା ଆର୍ଦ୍ରତା ବ୍ୟବହାର କରିବା ଏବଂ ଲାଳ ବଦଳାଇବା ପଦାର୍ଥ ବ୍ୟବହାର କଲେ ଏହି ଅବସ୍ଥାରେ ସାହାଯ୍ୟ ମିଳିଥାଏ । ପାଇଲୋକାର୍ପିନ୍, ଫାଇସୋଷ୍ଟିଗମାଇନ୍ କିମ୍ବା ସେଭିମେଲାଇନ ଔଷଧ ବ୍ୟବହାର କରାଯାଇପାରେ । ଫଳାଫଳଗୁଡିକ ମୂଳ କାରଣ ଉପରେ ନିର୍ଭର କରେ  ପ୍ରାୟ ୨୦ରୁ ୩୦% ଲୋକ ଶୁଖିଲା ପାଟିଦ୍ୱାରା ପ୍ରଭାବିତ ହୁଅନ୍ତି । ଏହା ବାର୍ଦ୍ଧକ୍ୟର ସାଧାରଣ ଅଂଶ ହେବା ପରିବର୍ତ୍ତେ ଅନ୍ୟ ସ୍ୱାସ୍ଥ୍ୟ ସମସ୍ୟା ସହିତ ଜଡିତ ହେତୁ ବୟସ୍କ ବ୍ୟକ୍ତିଙ୍କଠାରେ ଅଧିକ ଦେଖାଯାଏ । ଏହି ଅବସ୍ଥା ପ୍ରଥମେ ୧୮୬୮ ମସିହାରେ ଡାକ୍ତରୀ ନଜରକୁ ଆସିଥିଲା । ଶବ୍ଦଟି ନିଜେ  "ଜେରୋସ୍" ରୁ ଉତ୍ପନ୍ନ ହୋଇଛି ଯାହାର ଅର୍ଥ  "ଶୁଖିଲା"  ଏବଂ  "ଷ୍ଟୋମା"  ଅର୍ଥାତ୍  "ପାଟି"  ।
ଐଶାଣେଶ୍ୱର ଶିବ ମନ୍ଦିର ଓଡ଼ିଶାର ଭୁବନେଶ୍ୱରରେ ଥିବା ଭଗବାନ ଶିବଙ୍କ ନିମନ୍ତେ ୧୩ଶ ଶତକରେ ନିର୍ମିତ ଏକ ପୁରାତନ ହିନ୍ଦୁ ମନ୍ଦିର । ଏହି ମନ୍ଦିରଟି ପୁରୁଣା ଭୁବନେଶ୍ୱରରସ୍ଥିତ ଶ୍ରୀରାମ ନଗରର ମୁନିସିପାଲ କର୍ପୋରେସନ ଡାକ୍ତରଖାନା ପରିସରରେ ଅବସ୍ଥିତ । ଏହା ଲିଙ୍ଗରାଜ ମନ୍ଦିରର ପଶ୍ଚିମ ପାଚେରି ନିକଟରେ ଅବସ୍ଥିତ । ଏଥିରେ ନିରନ୍ତର ପୂଜା ହୋଇଥାଏ ଓ ଦେବ-ବେଦି ପୂର୍ବ ଦିଗକୁ ମୁହାଁଇଛି । ମନ୍ଦିର ପରିସର ଏଠାରେ ପୂଜିତ ଦିଅଁ ଶିବଲିଙ୍ଗଯାହାଙ୍କ ଚାରିପାଖରେ ଗୋଲାକାର ଯୋନିପୀଠ ଧାରକ ରହିଛି । ଜାଗର, ଜଳାଭିଷେକ, ରୁଦ୍ରାଭିଷେକ, ସଙ୍କ୍ରାନ୍ତି ଆଦି ଏହି ମନ୍ଦିରରେ ପାଳନ କରାଯାଇଥାଏ । ଶିବରାତ୍ରିର ୬ଷ୍ଠ ଦିନରେ ଲିଙ୍ଗରାଜଙ୍କର ବିଗ୍ରହ ଏଠାକୁ ଅଣାଯାଇଥାଏ । ଇତିହାସ ଏହା କଳିଙ୍ଗ ସ୍ଥାପତ୍ୟ କଳାର ସପ୍ତରଥ ଶୈଳିରେ ତିଆରି ଯାହା ୧୩ ଶ ଶତକରେ ତିଆରି ହୋଇଥିଲା ଓ ମେଘେଶ୍ୱର ମନ୍ଦିର ସହ ଏହାର ସମାନତା ଦେଖିବାକୁ ମିଳିଥାଏ । କେତେକ ନିର୍ମାଣଶୈଳିରୁ ଏହା ଗଙ୍ଗମାନଙ୍କ ଦେଇ ନିର୍ମିତ ହୋଇଥିବାର ଆଭାସ ମିଳିଥାଏ । ନିର୍ମାଣ ଶୈଳି ଏହି ମନ୍ଦିର କଳିଙ୍ଗ ସ୍ଥାପତ୍ୟ କଳାରେ ଓ ଧୁସର ବାଲିପଥରରେ ନିର୍ମିତ ।  "ତଳଜଙ୍ଘ"  ଓ  "ଉପର ଜଙ୍ଘ"   "ଖାକରା ମୁଣ୍ଡି ଓ " ପିଠା ମୁଣ୍ଡି " ଶୈଳିରେ ନିର୍ମିତ । ପୀଠଟିରେ ତିନୋଟି ଆଧାର ରହିଛି ଯାହା ଖାକରା ମୁଣ୍ଡି ଶ୍ରେଣିରେ ସଜା ହୋଇଛି । ଅନୁରଥ ପାଗ ଶୈଳିରେ ଏହା ଉପରେ ପଦ୍ମ ତଥା  "କାନିକା ପାଗ" ରେ ୧୦ ଗୋଟି ଭୂମି ଅମ୍ଳ ରହିଛି । ଦୁଇଟି  "ଉଦ୍ୟତ"  ସିଂହ ଏହାର  "ଗଣ୍ଡି"  ଓ  "ରହପାଗ" ରେ ରହିଛନ୍ତି ।  "ଗଣ୍ଡି" ର ପାଦ ଦେଶରେ ସାମନା କାନ୍ଥରେ ଏକ ଛୋତ  "ରେଖା ଅଙ୍ଗଶିଖର"  ରହିଛି । ଦୁଆର ବନ୍ଧସବୁରେ ବାହାରୁ ଭିତର ଯାଏଁ  "ପୁଷ୍ପ ଶାଖା" ,  "ପତ୍ର ଶାଖା" ,  "ଲତା ଶାଖା" ରେ ସଜା ହୋଇଛି । ଦୁଆରବନ୍ଧର ପାଦଦେଶରେ ଉଭୟ ପାଖରେ ଖାକରା ମୁଣ୍ଡିସବୁ ଅଛି । ଏଠାର ଅଧିଷ୍ଠାତ୍ରୀ ଦେବୀ  "ଲଲାଟବିମ୍ବ ଗଜଲକ୍ଷ୍ମୀ"  ଲଳିତାସନରେ ବସିଛନ୍ତି । ଦୁଆରବନ୍ଧର ଉପରେ ନବଗ୍ରହ ଶ୍ରେଣି ରହିଛନ୍ତି, ପ୍ରଟିଟି ଗ୍ରହ ଏକ ଆସନ ଉପରେ ଅଧୀଷ୍ଠିତ ।  "ସୂର୍ଯ୍ୟ"  ଉଭୟ ହାତରେ ପଦ୍ମ ଧରିଛନ୍ତି ଓ  "କେତୁ"  ଏକ ସାପ ହାତରେ ଧରିଥାନ୍ତି । ଏହା ଭୁବନେଶ୍ୱର ମୁନିସିପାଲ କର୍ପୋରେସନ ଦେଇ ପରିଚାଳିତ । ଏହା ଭଲଭାବରେ ସଂରକ୍ଷିତ ହୋଇରହିଛି ।
ମାଣ୍ଡ ନଦୀ ମଧ୍ୟ ପୂର୍ବ ଭାରତର ଏକ ମୁଖ୍ୟ ନଦୀ ମହାନଦୀର ଏକ ଉପନଦୀ ।ଏହି ନଦୀ ଓଡ଼ିଶା ରାଜ୍ୟ ସୀମା ଭିତରକୁ ଆସି ଓଡ଼ିଶା ଭିତରେ ୨୮ କିଲୋମିଟର ପ୍ରବାହିତ ହେଲା ପରେ ମହାନଦୀରେ ନିର୍ମିତ ହେଇଥିବା ହୀରାକୁଦ ଜଳଭଣ୍ଡାରରେ ପତିତ ହୁଏ । ଏହା ଛତିଶଗଦର ସରଗୁଜା ଜିଲ୍ଲାର ପାର୍ବତ୍ୟ ଇଲାକାରୁ ବାହାରି ସେ ହୀରାକୁଦ ନଦୀବନ୍ଧରେ ପହଞ୍ଚିବା ଆଗରୁ ୨୪୧ କିଲୋମିଟର ପଥ ପ୍ରବାହିତ ହେଇଥାଏ । ମଣିପାଟ ମାଳ ଅଞ୍ଚଳ ର ଦକ୍ଷିଣ ଭାଗରୁ ଏହି ନଦୀ ଜଳସଂଗ୍ରହ କରିଥାଏ ।
ରିଲପିଭିରିନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଇଡୁରାଣ୍ଟ ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଏଚ୍.ଆଇ.ଭି. ରୋଗର ଚିକିତ୍ସା ଓ ପ୍ରତିଷେଧ ନିମନ୍ତେ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ଏଚ୍‌ଆଇଭି-୧ ପାଇଁ ଅନ୍ୟ ଭୂତାଣୁରୋଧୀ ଔଷଦ ସହିତ ମିଳିତ ଭାବରେ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଶୋଇବାରେ ଅସୁବିଧା, ମୁଣ୍ଡ ବୁଲାଇବା, ଅଇ, ଅସ୍ୱାଭାବିକ ଲିପିଡ ସ୍ତର ଏବଂ ଯକୃତ ସମସ୍ୟା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଇଓସିନୋଫିଲିଆ ଏବଂ ସଶରୀର ଲକ୍ଷଣ  , ଅବସାଦ ଏବଂ ଔଷଧ ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ବ୍ୟବହାର ନିରାପଦ ଦେଖାଯାଏ, କିନ୍ତୁ ଯେପରି ଭଲ ଅଧ୍ୟୟନ କରାଯାଇ ନାହିଁ । ଏହା ଏକ ଅଣ-ନ୍ୟୁକ୍ଲିଓସାଇଡ୍ ରିଭର୍ସ ଟ୍ରାନ୍ସକ୍ରିପଟେଜ୍ ଇନହିବିଟର   ଯାହା ଏନଜାଇମ୍ ରିଭର୍ସ ଟ୍ରାନ୍ସକ୍ରିପଟେଜକୁ ଅବରୋଧ କରିଥାଏ  ୨୦୧୧ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ରିଲପିଭିରିନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ମାସରେ ୨୦୦ ପାଉଣ୍ଡ ଖର୍ଚ୍ଚ ହୁଏ ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୨୦୦ ଡଲାର ଅଟେ ।
କ୍ୟାରୋଟିଡ ଧମନୀ ବିଚ୍ଛେଦନ ରୋଗରେ ବେକର ସାମନା ପାର୍ଶ୍ୱରେ ଥିବା କ୍ୟାରୋଟିଡ ଧମନୀର, ଯାହା ମାଧ୍ୟମରେ ରକ୍ତ ମସ୍ତିଷ୍କ‌କୁ ସରବରାହ ହୁଏ, ଭିତର ସ୍ତର ଚିରିଯାଇ ଏକ ଫ୍ଲାପରେ ପରିଣତ ହୋଇଯାଏ ।ଲକ୍ଷଣ: ବେକ, ମୁହଁ କିମ୍ବା ମୁଣ୍ଡର ଗୋଟିଏ ପାର୍ଶ୍ୱରେ ଯନ୍ତ୍ରଣା ହୁଏ  ଏହା ସାଥିରେ ଷ୍ଟ୍ରୋକ ଭଳି ଲକ୍ଷଣମାନ ଯେପରିକି ଗୋଟିଏ ଆଖିରେ ଅନ୍ଧତ୍ୱ, ଦ୍ୱିତ ଦୃଷ୍ଟି ଓ ଅସ୍ୱାଭାବିକ ସ୍ୱାଦ ଅନୁଭବର ଲକ୍ଷଣ ଦେଖାଯାଇପାର  ଅନ୍ୟାନ୍ୟ ଲକ୍ଷଣ ମଧ୍ୟରେ ହର୍ନର ସିଣ୍ଡ୍ରୋମ  (ଛୋଟ ଚକ୍ଷୁ ପୁତ୍ତଳି ଓ ଉପର ଆଖିପତା ଓହଳି ପଡ଼ିବା) ଦେଖାଯାଇପାରେ  ରୋଗ ଜଟିଳ ହେଲେ ଷ୍ଟ୍ରୋକ କିମ୍ବା ସବଆରାକନଏଡ ରକ୍ତସ୍ରାବ ହୋଇପାରେ । ଏହି ରୋଗ ବିଭିନ୍ନ କାରଣରୁ ହୁଏ ଯେପରିକି ଧକ୍କାଜନିତ ବେକ ଆଘାତ, ଚିରୋପ୍ରାକ୍ଟିସ କିମ୍ବା ସ୍ୱତଃସ୍ଫୁର୍ତ୍ତ ଭାବରେ ମଧ୍ୟ ହୋଇପାରେ  ପାରିବାରିକ ଇତିହାସ ଏବଂ ଏହଲର୍ସ-ଡାନଲୋସ୍ ସିଣ୍ଡ୍ରୋମ୍ ଭଳି ସଂଯୋଜକ ତନ୍ତୁ ରୋଗ ଥିଲେ ଏହି ରୋଗ ସଙ୍କଟ ରହେ  ଏହି ରୋଗରେ ଧମନୀ ପ୍ରାଚୀର ଚିରି ହୋଇଯିବା କାରଣରୁ ରକ୍ତ ଧମନୀ ପ୍ରାଚୀର ଭିତରକୁ ବୋହିଯାଇ କ୍ଲଟ ବା ମୁଣ୍ଡା ହୋଇଯିବା ଫଳରେ ପ୍ରାଚୀର ମୋଟା ହୋଇଯାଏ ଓ ଏହା ଫଳରେ ରକ୍ତ ପ୍ରବାହ କମିଯାଏ । ମେଡିକାଲ ଇମେଜିଙ୍ଗ ଓ ସିଟି ସ୍କାନ କରି ରୋଗ ନିର୍ଣ୍ଣୟ କରାଯାଇପାରେ । ଏହାର ଚିକିତ୍ସାରେ ଆସ୍ପିରିନ୍, ହେପାରିନ୍, କିମ୍ବା ୱାରଫାରିନ୍ ଦିଆଯାଇପାରେ  ବେଳେବେଳେ ରକ୍ତନଳୀରେ ଷ୍ଟେଣ୍ଟିଂ କରାଯାଇପାରେ  ଫଳାଫଳଗୁଡ଼ିକ ପରିବର୍ତ୍ତନଶୀଳ  ଯଦି ଖପୁରୀ ଭିତରେ ବିସ୍ତାରିତ ହୋଇଥାଏ କିମ୍ବା ଉଭୟ ପାର୍ଶ୍ୱରେ ହୁଏ ତେବେ ଫଳାଫଳ ଅଧିକ ଖରାପ ହୋଇଥାଏ  କାରୋଟିଡ୍ ବିଚ୍ଛେଦନ ଏକ ବିରଳ ରୋଗ ଯାହା ପ୍ରତିବର୍ଷ ୧୦୦,୦୦୦ ଲୋକଙ୍କ ମଧ୍ୟରୁ ୧.୮ଜଣକୁ ପ୍ରଭାବିତ କରିଥାଏ  ସାଧାରଣତଃ ୨୦ରୁ ୪୦ ଦଶକର ଲୋକମାନଙ୍କଠାରେ ଦେଖାଯାଏ  ଯୁବକମାନଙ୍କ ମଧ୍ୟରେ ଏହାହିଁ ପ୍ରାୟ ୨୦% ଷ୍ଟ୍ରୋକ ହେବାର କାରଣ  ଭର୍ଟିବ୍ରାଲ ଧମନୀ ବିଚ୍ଛେଦନ ଅପେକ୍ଷା ଏହା ଅଧିକ ସାଧାରଣ ଅଟେ  ଏହି ଅବସ୍ଥା ପ୍ରଥମେ ୧୯୫୪ ମସିହାରେ ଜେଣ୍ଟଜର ବର୍ଣ୍ଣନା କରିଥିଲେ ।
ବ୍ୟୋମକେଶ୍ୱର ମନ୍ଦିର ବା ସୁରେଶ୍ୱର ମହାଦେବଙ୍କ ମନ୍ଦିର ଭାରତୀୟ ରାଜ୍ୟ ଓଡ଼ିଶାର ରାଜଧାନୀ ଭୁବନେଶ୍ୱରର ତଳବଜାର ଅଞ୍ଚଳରେ ଅବସ୍ଥିତ । ଲିଙ୍ଗରାଜ ମନ୍ଦିର ସାମ୍ନାରେ ଏହା ଅବସ୍ଥିତ । ମନ୍ଦିରର ମୁଖ ପଶ୍ଚିମ ଦିଗକୁ ରହିଛି । ଏହି ମନ୍ଦିର ୧୦ମ ଶତାବ୍ଦୀରେ ନିର୍ମିତ ହେଇଥିଲା । ତେବେ ମନ୍ଦିରଟି ଅଞ୍ଚଳର ଅଧିବାସୀଙ୍କ ତତ୍ତ୍ୱାବଧାନରେ ରହିଛି । ଦୋକାନ ଗୃହ ଓ ବାସ ଗୃହମାନଙ୍କଦ୍ୱାରା ପରିବେଷ୍ଟିତ ଏହି ମନ୍ଦିରଟି ବାହାରକୁ ଦେଖା ଯାଏ ନାହିଁ । ତାତ୍ପର୍ଯ୍ୟ ସ୍ଥାନୀୟ ଲୋକଙ୍କ ବିଶ୍ୱାସରେ ମନ୍ଦିର କେଶରୀଙ୍କ ( ସୋମବଂଶୀ ) ଅମଳରେ ହେଇଥିଲା  । ମହାଶିବରାତ୍ରି, ମକର ସଂକ୍ରାନ୍ତି ଆଦି ପର୍ବ ଏଠାରେ ପାଳନ କରାଯାଏ ।